سه‌رژمێری و خۆ دزینه‌وه له جێبه‌جێ كردنی ده‌ستوور - ئه‌رده‌لان گۆران\n14/9/2019 - 12:43\nسه‌رژمێری و خۆ دزینه‌وه له جێبه‌جێ كردنی ده‌ستوور\nئه‌و سه‌رژمێریه‌ی كه بڕیاره ساڵی 2020 ئه‌نجام بدرێت، یه‌كێكی دیكه‌یه له جۆره‌كانی خۆدزینه‌وه له جێبه‌جێكردنی ماده‌ی 140 و ده‌ستووری عێراق\nحكوومه‌ته پارچه كراو و به زۆر لكێنراوه‌كه‌ی عێراق بڕیاری ئه‌وه‌ی داوه كه ساڵی 2020 سه‌رژمێری گشتی له عێراقدا بكات، به‌ڵام ئایا ده‌رفه‌ت و ده‌ره‌تانی كۆمه‌ڵایه‌تی، یاسایی، جوگرافی و سیاسی بۆ ئه‌نجامدانی سه‌رژمێری له بارن یان نا؟\nسه‌رژمێری یه‌كێك له ئه‌ركه‌كانی هه‌ر حكوومه‌تێكه كه هه‌ر چه‌ند ساڵ جارێك بۆ زانینی رێژه‌ی دانیشتوانی وڵات ئه‌نجام ده‌درێت و به یاسا ماوه‌ی ئه‌نجامدانی دیارى ده‌كرێت. به‌ڵام ئه‌وه‌ی حاڵی حازر له عێراق هه‌یه ئه‌وه‌یه كه سه‌ره‌ڕای خه‌رمانی لێوان لێوی كێشه‌كان له عێراق، حكوومه‌ت بۆ خۆ دزینه‌وه له جێبه‌جێ كردنی یاسا و ده‌ستوور ده‌یه‌وێت له‌م وڵاته پارچه كراوه، كه دیپلۆماسیه‌تی ده‌ره‌كیشی له ده‌ستی خۆیدا نییه سه‌رژمێری ئه‌نجام بدات.\nكاتێك سه‌یری دۆخی عێراق ده‌كه‌ین یه‌كه‌م شت كه به مێشكمان تێ ده‌په‌ڕێت پرسیار كردنه له سه‌میمیه‌تی حكوومه‌ت بۆ ئه‌نجامدانی سه‌رژمێری و له خۆم ده‌پرسم كه ئایا به راستی حكوومه‌ت ده‌یه‌وێت ژماره‌ی راسته‌قینی دانیشتوانی وڵات بزانێت یاخۆ مه‌به‌ستی سیاسی هه‌یه له ئه‌نجامدانی سه‌رژمێری؟\nبێگۆمان له عێراق پێ ده‌چێت ده‌سه‌ڵاتداریی حكوومه‌ته‌كه‌ی زۆر نه‌خاینێت، چه‌ندین كێشه‌ی كۆمه‌ڵایه‌تی، سیاسی و جوگرافی هه‌ن كه چاره‌سه‌ر كردنیان زۆرتر له ئه‌نجامدانی سه‌رژمێری سوودی بۆ گه‌لانی عێراق ده‌بێت. كه‌لتووری تایفی، عه‌شایری و مه‌زهه‌بی و هه‌روه‌ها عه‌قڵیه‌تی ملیتاریستی حاكم له نێو سه‌ركرده‌كانی عێراقدا بوونه هۆكاری ئه‌وه‌ی كه عێراق هه‌م وه‌كو وڵات و هه‌م وه‌كو حكوومه‌ت به ئه‌سپایی له كاریگه‌ری به ڵام به خێرایی له كات، به‌ره‌و داڕمانێكی كاره‌ساتبار بڕوات.\nزۆر كێشه‌ی گه‌وره‌ی كۆمه‌ڵایه‌تی، سیاسی، ئابووری و یاسایی هه‌ن كه چاره‌سه‌ر كردنیان بۆ عێراق گرنگتر و به سوودتره له ئه‌نجامدانی سه‌رژمێری، به‌ڵام كه‌لتووری تایفی، مه‌زهه‌بی و عه‌قڵیه‌تی ملیتاریستی چونكه ده‌زانێت چاره‌سه‌ر كردنی ئه‌و كێشانه ده‌بێته هۆی كۆتایی هاتنی خۆی، خۆی نزیكی چاره‌سه‌ر كردنی ئه‌و كێشانه ناكات به‌ڵكو ده‌یانشارێته‌وه و بازیان به‌سه‌ردا ده‌دات.\nئه‌نجامدانی سه‌رژمێری له عێراق كه زیاتر له نیو سه‌ده‌یه ئه‌نجام نه‌دراوه، كارێكی باش و به‌سووده بۆ عێراق به‌ڵام كاتێك كه عێراق كێشه‌كانی دیكه‌ی چاره‌سه‌ر كرابوون. حاڵی حازر هاووڵاتییان له هه‌ر جۆره خزمه‌تگوزاری و مافی مه‌ده‌نی، كۆمه‌ڵایه‌تی، په‌وه‌رده‌یی و مافه‌كانی دیكه بێ به‌شن كه‌چی حكوومه‌ت ده‌یه‌وێت هه‌نگاوێك جێبه‌جێ بكات كه نه خزمه‌تی چاره‌سه‌ر كردنی كێشه‌كان ده‌كات نه‌خزمه‌تی ئاسووده‌یی و به‌خته‌وه‌ری هاووڵاتییان ده‌كات.\nبۆ گشتی عێراق، ئه‌وه‌ی پێویسته بكرێت! دابین كردنی ژیانێكی شه‌رافه‌تمه‌ندانه، پێشكه‌ش كردنی خزمه‌تگوزاری له بواری كۆمه‌ڵایه‌تی، ته‌ندروستی، په‌روه‌رده‌یی و ئاسایشی كۆمه‌ڵایه‌تی و دابین كردنی ئه‌من و ئارامی وڵات و دابین كردنی ئه‌منیه‌تی ژیانی هاووڵاتییان، ره‌خساندنی هه‌ڵی كار، زه‌مینه خۆش كردن بۆ گه‌ڕاندنه‌وه‌ی ئه‌و هه‌موو ئاواره و كۆچبه‌رانه‌یه كه به هۆی كه‌لتووری توندوتیژییه‌وه ئاواره بوونه. به‌بێ چاره‌سه‌ر كردنی ئه‌م جۆره كێشانه، له ئه‌نجامدانی سه‌رژمێریش به هیچ شێوه‌یه‌ك ناتوانرێت ئه‌نجامێكی راست و دروستی زانستی به‌ده‌سته‌وه بهێنرێت، چونكه به هۆی كۆچ و ئاواره‌ییه‌وه به‌شێك له ناوچه‌كان له دانیشتوانه ره‌سه‌نه‌كانی خۆیان چۆڵ كراون و كه‌سانی دیكه له‌وێ نیشته‌جێن، بۆیه ئه‌نجامدانی سه‌رژمێری له‌م حاڵه‌ته‌دا ده‌بێته هۆی زه‌مینه خۆشكردن بۆ گۆڕینی دیموگرافی به‌شێكی زۆری ناوچه‌كانی عێراق.\nبه‌ڵام ئه‌نجامدانی سه‌رژمێری له‌م دۆخه‌ی ئێستای عێراقدا بۆ كورد و كوردستانیان مانا و واته‌یه‌كی دیكه‌ی هه‌یه. زۆر به ئاشكرایی ده‌توانم بڵێم كه پلان و مه‌به‌ستی عێراقییه‌كان له ئه‌نجامدانی سه‌رژمێری به‌بێ جێبه‌جێكردنی ماده‌ی 140 و چاره‌سه‌ر كردنی كێشه‌ی ناوچه كوردستانییه‌كانی ده‌ره‌وه‌ی ئیداره‌ی كوردستان، خۆ دزینه‌وه له جێبه‌جێ كردنی ده‌ستوور و له‌مه‌یش زیاتر دابڕاندنی به‌شێكی گرنگی خاكی هه‌رێمی كوردستان له كوردستان و به ره‌سمی كردنی گۆڕانی دیمۆگرافی و ناوچه‌كه و ته‌عریب كردنی ئه‌و ناوچانه‌یه.\nهه‌ر چه‌ند ناوی حكوومه‌ت، سه‌رۆك حكوومه‌ت و عه‌قڵیه‌ت و ئایدئۆلۆژیای ئه‌وانه‌ی كه عێراق ئیداره ده‌كه‌ن جیاواز بێت به‌ڵام له كۆتاییدا هه‌موویان له‌سه‌ر یه‌ك پرس هاوڕان. كاتێك كه پرسێكی تایبه‌ت به گه‌لانی كوردستان یا خۆ كوردستان ده‌بێته رۆژه‌ڤ، ئیداره‌كه‌رانی عیًَراق وه‌كو وڵاتانی دیكه‌ی داروسێ، هه‌موو ناكۆكییه‌كانی خۆیان ده‌خه‌نه لایه‌كه‌وه و به یه‌كده‌نگی له‌سه‌ر ئه‌و پرسه هه‌ڵسووكه‌وت ده‌كه‌ن. بۆ نموونه له دوای 2003یه‌وه تا ئێستا چه‌ند حكوومه‌ت و چه‌ند سه‌رۆكوه‌زیر گۆڕان به‌ڵام هیچ كامیان ئاماده نه‌بوو پرسی ماده‌ی 140 جێبه‌جێ بكات، چونكه نایانه‌وێت ئه‌و ناوچه كوردستانییه داگیركراوانه بگه‌ڕێنه‌وه بۆ باوه‌شی نیشتمان و له لایه‌ن دانیشتوانه ره‌سه‌نه‌كانیانه‌وه ئیداره بكرن. بێگۆمان ئه‌مه ته‌نیا ده‌ستكه‌وتی سیاسی بۆ ئه‌وان نییه به‌ڵكو ده‌ستكه‌وتی ئابووری، كۆمه‌ڵایه‌تی و وزه‌ییش بۆیان هه‌یه، بۆیه هه‌ر جار به پاساوێك خۆیان له جێبه‌جێكردنی ماده‌ی 140 و ئاسایی كردنه‌وه‌ی دۆخی ناوچه داگیركراوه‌كان ده‌دزنه‌وه.\nئه‌و سه‌رژمێریه‌ی كه بڕیاره ساڵی 2020 ئه‌نجام بدرێت، یه‌كێكی دیكه له جۆره‌كانی خۆدزینه‌وه‌یه له جێبه‌جێكردنی ماده‌ی 140 و ده‌ستووری عێراق، بۆیه پێویسته كورد هه‌ڵوێستی روون و ئاشكرای هه‌بێت، یا سه‌رژمێری قه‌بووڵ نه‌كات، یا ئه‌گه‌ر قه‌بووڵیشی كرد ئه‌وا پێویسته وا له حكوومه‌تی فیدراڵ بكات كه پێش ئه‌نجامدانی سه‌رژمێری ماده‌ی 140 به هه‌موو بواره‌كانییه‌وه جێبه‌جێ بكات، دۆخی ئه‌و ناوچانه ئاسایی بكرێته‌وه، عه‌ره‌به هاورده‌كان بگه‌ڕێندرێنه‌وه بۆ زێدی خۆیان و ئه‌و دانیشتوانه‌ی كوردانه‌ی ئه‌و ناوچانه‌ی كه به زۆر ناچار كراون له زێدی خۆیان بار بكه‌ن بگه‌ڕێندرێنه‌وه بۆ زێدی خۆیان و هه‌روه‌ها تۆماری سه‌رژمێری 1957 به بنه‌ما وه‌ربگیردرێت. جێبه‌جێكردنی ئه‌م داواكارییانه‌ی كورد 16 ساڵه له‌لایه‌ن عێراقه‌وه جێبه‌جێ نه‌كراون و زۆر ئه‌سته‌مه له ماوه‌ی یه‌ك ساڵدا جێبه‌جێ بكرن. بۆیه پێویسته كورد بزانێت و ئاگادار بێت كه ئه‌نجامدانی سه‌رژمێری له‌م دۆخه‌ی ئێستادا به‌خشینی مه‌شرووعییه‌تی یاسایی و سیاسییه به پڕۆسه‌ی ته‌عریب كردن و داگیركردنی ناوچه كوردستانییه‌كانی ده‌ره‌وه‌ی ئیداره‌ی كوردستان و هه‌روه‌ها گۆڕینی دیمۆگرافیای ئه‌و ناوچانه.\nكورد كارتی زۆری له به‌رده‌سته بۆ رێگریكردن له ئه‌نجامدانی سه‌رژمێری، ئه‌گه‌ر هاتوو حكوومه‌تی عێراق داواكارییه‌كانی كوردی جێبه‌جێ نه‌كرد و ویستی سه‌رژمێری بكات ئه‌وا پێویسته كورد ئه‌و كارته كۆمه‌ڵایه‌تی، سیاسی، یاسایی و ئابوورییانه له دژی حكوومه‌ت به‌كار بهێنێت.\nقه‌بووڵ كردنی ئه‌نجامدانی سه‌رژمێری یا خۆ به‌شداری كردن له‌و سه‌رژمێرییه به‌و دۆخ و هه‌ڵومه‌رجه‌ی كه ئێستا له‌و ناوچانه‌دا له ئارادایه، كورد رووبه‌رووی زه‌ره‌ر و زیانی سیاسی، جۆگرافی و كۆمه‌ڵایه‌تی یه‌كجار گه‌وره ده‌بێته‌وه و قه‌ره‌بوو كردنه‌وه‌ی ئه‌م زه‌ره‌ر و زیانانه‌یش بۆ كورد زه‌حمه‌ت ده‌بێت، بۆیه پێویسته كورد له یه‌كه‌م دانوستانی خۆی له‌گه‌ڵ به‌غدا له باره‌ی سه‌رژمێرییه‌وه به ئاشكرایی داواكارییه‌كانی خۆی بخاته سه‌ر مێز و رێگه به به‌غدا نه‌دا كه ده‌سی ده‌سی پێ بكات. ئه‌گه‌ر هاتوو ویستی جێبه‌جێكردنی داواكارییه‌كانی له به‌غدا نه‌بینی ئه‌وا به‌بێ دوو دڵی كارته‌كانی به‌كار بهێنێت و رێگه به دووباره بوونه‌وه‌ی ئه‌زموونی 16 ساڵی رابردوو نه‌دات.\nهه‌رێمی كوردستان.. دوو تووشبووی دیكه‌ی كۆڕۆنا گیانیان له‌ده‌ستدا\nنێچیرڤان بارزانی: یادى داستانى ئازادكردنى كۆبانى له ته‌واوى گه‌لى كوردستان و هه‌موو ئازادیخوازانى جیهان پیرۆز ده‌كه‌م\nله‌كه‌ركووك ده‌ست به‌سه‌ر بڕێك مادده‌ی ھۆشبه‌ردا گیرا


دوو فیلمی کوردی لە بەرلینالەی ۲۰۲۰ نمایش دەکرێت - Mehr News Agency\nAP ١٣٩٨ Bahman ٢٩ ١٣:٣٦\nNews Code 31076\nلە فستیڤاڵی ئەڵمانیا؛\nدوو فیلمی کوردی لە بەرلینالەی ۲۰۲۰ نمایش دەکرێت\nبە پێێ ڕاگەیاندنی فێستیڤاڵی نێونەتەوەیی فیلمی بەرلینی ٢٠٢٠، کاتی نمایشی فیلمەکان و لەوان دوو فیلمی کوردی لەو فێستیڤاڵە دیاری کرا.\nبە ڕاپۆرتی ئاژانسی هەواڵی مێهر بە گێرانەوە لە ماڵپەری فێستیڤاڵی فیلمی بەرلین، هاوکات لە گەڵ هەفتادەمین خولی فێستیڤاڵی نێونەتەوەیی فیلمی بەرلین بۆ ساڵی ٢٠٢٠، کاتی نمایشی فیلمەکان و لەوان دوو فیلمی کوردی لەو فێستیڤاڵە دیاری کرا.\nبە گوێرەی ئەم هەواڵە فیلی ٨٩ خولەکی "نامۆ" لە دەرهێنانی نادر ساعی‌پوور لە یەکەمی نمایشی جیهانیی لە بەشی "فرۆم" بە زمانەکانی فارسی و تورکی و کوردی و ژێرنووسی ئینگلیزی لە ڕۆژانی ٢٢، ٢٣، ٢٦ی فێڤرییە و ١ی مارچ (٣، ٤، ٧ و ١١ی ڕەشەممە) نمایش دەکرێت.\nهەروەها کورتە فیلمی ١٤ خولەکی کۆلارەکان لە دەرهێنانی سەید پەیام حسێنی بە زمانی کوردی و بە ژێرنووسی ئینگلیزی لە یەکەمین نمایشی جیهانیی لە بەشی بەرەی کاپلاس لە رۆژانی ٢٣، ٢٤، ٢٧ی فێڤرییە و ١ی مارچ (٤، ٥، ٨ و ١١ی ڕەشەممە) نمایش دەکرێت.\nشایانی باسە، هەفتادەمین خولی فێستیڤاڵی نێونەتەوەیی فیلمی بەرلین بۆ ساڵی ٢٠٢٠ بۆ ماوەی ١٠ رۆژ لە ٢٠ی فێڤرییە تا ١ی مارچ (١ تا ١١ی ڕەشەممە) لە بەرلینی پایتەختی ئەڵمانیا بەڕێوە دەچێت.\nفستیڤاڵی فیلمی بەرلین


ململانێی نوێی نێوان توركیا و یۆنان – Knwe.org\nسەرەکی » راپۆرت » ئامادەکردنی:بورهان ئەمین » ململانێی نوێی نێوان توركیا و یۆنان\nلە مێژە تورکیا و یۆنان لەسەر زۆر دۆسێ کێشەیان هەیە و رێکناکەون. ناوە ناوە پەیوەندیی نێوانیان گرژ دەبێ و هەمیشە تەق و تۆق لە نێوانیاندا هەیە، کێشەی سەرەکیی نێوانیان جگە لە دیرۆکە مێژووییەکان و دوژمندارێتی نێوانیان، کێشەی موڵکدارێتی ژمارەیەک بەندەری سەر دەریای ئیجە و پەنابەر و کۆچەران و کێشەی گازی سروشتییە لەو دەریایەی نێوانیاندا.\nلەم ماوەیەی دواییدا بارەکە بەوە دژوارتربوو کاتێک تورکیا رایگەیاند کە ناوچەی سنووری دەپشکنێ و هەوڵدەدات نەوت و گاز لەو ناوچانە دەربهێنێت و یۆنانیش ناڕەزایی دەربڕی و\nئیدانەی هەموو جۆرە پێشێلکارییەکی نایاسایی نێوانیانی کرد و ئەوەی بە شکاندنی سەروەریی وڵاتەکەیان ناوبرد.\nتورکیا بە دوای نەوت و گازدا دەگەڕێت\nلەمڕۆژانەدا دۆخە گرژەکە گەیشتە لوتکە و بەپێی رۆژنامەی کۆڵنیشە رۆندشاو-ی ئەڵمانی، کەشتییەکی تورکی بەناوی ئۆرتش ریس بە یاوەری چەند کەشتییەکی تری سەربازی کە پاسەوانی بوون، لە پێش کاستالۆریسۆ بە دوای غازدا گەڕاوە ئەو دەڤەرەی پشکنیوە. لە هەموو لایەکەوە کەشتییە زەبەلاحە سەربازییەکانی تورکیا ئامادەکاری شەڕیان راگەیاند و لە باشووری بەندەری رۆدۆس و کرێتای یۆنانی سەر دەریای ئیجە جێگیربوون و هەڕەشەی هەڵگیرساندنی شەڕیان کرد، هێزی دەریایی یۆنانیش لە بەرامبەر ئەو جموجۆڵانەی تورکیادا خۆیان ئامادە کردووە و بەرامبەر یەک وەستان.\nوتەبێژی ئەو هێزانە بۆ ئاژانسی فرانس پرێس ئاشکرایکردووە، کە ئەوان ئامادەی بەرپەرچدانەوەی هەر هەڕەشەیەکی سەر وڵاتەکەیانن.\nمێرکل بووە فریادڕەس\nرۆژنامەی بێڵدی ئەڵمانی بڵاویکردۆتەوە، کە ئەگەر ئەنجێلا مێرکل راوێژکاری ئەڵمانیا ناوبژی نەکردایە، ئەوا کار لەکار دەترازا و شەڕێکی خوێناوی لە نێوان ئەو دوو وڵاتەدا رووی دەدا، چونکە سەر دەریای ئیجە پڕ ببوو لە فڕۆکەی شەڕکەر و لە ناو دەریاشدا کەشتیی گەورەی سەربازی بڵاوەی پێکرابوو.\nئولرێکە دێمەر جێگری وتەبێژی حکومەتەکەی مێرکل رایگەیاند: شەوی 21\_22ی ئەم مانگە راوێژکاری ئەڵمانیا بە پەلە تەلەفۆنی لەگەڵ رەجەب تەیب ئەردۆغان سەرۆک کۆماری تورکیا کردووە، دوای ئەویش لەگەڵ کیریاکۆس میتسۆتاکیس سەرۆک وەزیرانی یۆنان قسەی کردووە و هێوری کردوونەتەوە.\nپێگەی گریکیشە زیتۆنگیش بڵاوی کردبۆوە، کە سەرۆک وەزیران لەگەڵ مێرکل بە تەلەفۆن قسەیان کردووە و وەزارەتی بەرگریش ئاشکرایکرد کە بەهۆی ئەو پێشهاتە تازەیەوە، سەرۆک ئەرکانی سوپای یۆنان کۆتایی بە گەشتە رەسمییەکەی لە قوبرس هێناوە و گەڕاوەتەوە ئەسینای پایتەخت.\nپێگەی گۆڤاری فۆکۆسی ئەڵمانی لە راپۆرتێکیدا ئاماژەی بەوە کردووە، کە ئەنجیلا مێرکل توانیویەتی لە رێگری لە شەڕی نێوان دوو وڵاتی ئەندامی ناتۆ سەرکەوتوو بێت و لە دوای تەلەفۆنەکەی لەگەڵ ئەردۆغاندا، تورکیا کەشتییە سەربازییەکانی خۆی کشاندۆتەوە و یۆنانییەکانیش دوورکەوتوونەتەوە.\nوەزیری دەرەوە خەریکی دانوستانە\nلە دوای ناوبژی و ئاوکردن بە ئاگرەکەی نێوان ئەو دوو وڵاتە دراوسێیەدا، هایکۆ ماس وەزیری دەرەوەی ئەڵمانیا بە سەردانێک گەیشتە ئەسینا و لە دوای چەند دیدار و کۆبوونەوەیەکی لەگەڵ بەرپرسانی ئەو وڵاتە، لە کۆنگرەیەکی رۆژنامەوانیدا داوای لە تورکیا کرد کە جموجۆڵەکانی گەڕان و سوڕان بە دوای غازدا و هەموو جموجۆڵە سەربازییەکانیشی رابگرێت.\nهەر بەپێی گریکیشەناخڕیشتن، وەزارەتی دەرەوەی ئەمریکا داوای لە حکومەتی تورکیا کردووە پشێوی لە دەریای ئیجە دروست نەکا و جموجۆڵەکانیان رابگرن.\nفرانکفۆرتە ئەلگێماینە زایتۆنگ بڵاویکردۆتەوە، کە لە دوای ئەو رووداوە، ئیمانوئێل ماکرۆن سەرۆکی فەرەنسا لە کۆنگرەیەکی رۆژنامەوانیدا لەگەڵ هاوتا قوبرسییەکەی، روونیکردۆتەوە کە ئەو دۆسێیە پەیوەندی بەوەوە هەیە کە هەریەک لە روسیا و تورکیا دەیانەوێت هەژموونی خۆیان لەو ناوچەیە پەرەپێبدەن، یەکێتیی ئەوروپاش دەستەوەستانە لە بەرامبەر ئەو کێشەیە و تائێستا هەڵوێستی جددی نەنواندووە.\nبەپێی سایتی DW ش بێت، مانگی داهاتوو یەکێتیی ئەوروپا کۆبوونەوەیەکی باڵای تایبەت بە پەیوەندییەکانی لەگەڵ تورکیا دەکات، زانیارییەکانی میدیا باس لە سزا ئابوورییەکان بۆ سەر ئەنقەرە دەکەن، ئەوەش بەهۆی گەڕانی تورکیا بە دوای غازە لە دەریای ناوەڕاست و ناکۆکییەکانی لەگەڵ قوبرس و لە دەریای ئیجە و ئەو دۆخە گرژەی کە لەگەڵ یۆنان دروستبووە. هەروەها یەکێتییەکە دەستێوەردانی ئەو وڵاتەی بۆ ناو خاکی لیبیا زۆر پێناخۆشە و داوایان لێدەکات کە هاوکاری سەربازی نەنێرن و دەستبەرداری ئەو کێشەیە ببن.


لە سنووری كەركووك ئاگر لە دەغڵودانی جووتیارانی کورد بەر درا\nبەڤیدیۆ.. كۆسار فەتاح كلیپێكی نوێی بڵاو كردەوە\nکۆنگرەی هەنگەوانانی جیهان لە هەولێر ساز دەکرێت\nنەرمین كاوانی هۆكاری دەرنەكەوتنی ئاشكرا دەكات\nدیاری ئەحمەد 19/05/2019 - 11:18 بڵاوکراوەتەوە لە كوردستان\nلە سنووری قەزاید دووبز و ناوچەی "هەفتەغار"ی سەر شارۆچکەی داقووقی بە پارێزگای كەركووك، ئاگر لە دەغڵودانی جووتیارانی کورد بەر دراوە.\nبەپێی زانیارییەكانی (باسنیوز) درەنگانی شەوی شەممەی رابردوو 18/5/2019 ئاگر لە دەغڵودانی جووتیارانی گوندی (قەرەدەرە)ی كوردنشینی سەر بە شارۆچكەی دووبز لە سنووری پارێزگای كەركووك بەر دراوە، ئەو هەنگاوە دوای ئەوە دێت كە لە چەند رۆژی رابردوودا هەر لە سنووری گوندێكی دیكەی كوردنشینی دووبز، عەرەبە هاوردەكان گەنم و جۆی جووتیارانی كوردیان بۆ خۆیان دروێنە كردووە.\nهەر بەپێی زانیارییەكان، درەنگانی شەوی رابردوو 18/5/2019، ئاگر بەردراوەتە زەویی كشتوكاڵی گوندی (مەنسوور)ی سنووری ناوچەی "هەفتەغار"ی سەر بە داقووق و زیانی مادی لێ كەوتەوەتەوە.\nئەمڕۆ یەكشەممە 19/5/2019، هیوا رەشید، بەرپرسی ناوچەی داقووقی پارتی، بە (باسنیوز)ی ڕاگەیاند، شەوی رابردوو ئاگر بەردراوەتە زەوی كشتوكاڵی ناوچەی "تەلحەمە"ی سەر بە داقووق و تا درەنگانێكی شەو ئاگرەكە نەكوژاوەتەوە.\nگوتیشی: "تەلحەمە ناوچەیەكی موحەڕەمەیە و داعش لە ناوچەكە پەرەیەكی زۆری سەندووە و دەستی ئەوانی تێدایە لە سووتاندنی زەوی كشتوكاڵی و ئەوان شەوانە بە ئارەزووی خۆیان جموجۆڵ دەكەن و بەو هۆیەوە خەڵك لە دڵەڕاوكێیەكی زۆر دایە".\nپشوویه‌كى فەرمی ڕاگه‌یاندرا\nبەوێنە.. لە خورماتوو شوێنی ژمارەیەك كاسبكار تێكدران\nبەوێنە.. زبڵ و خاشاك شاری كەركووكی تەنیوە\nهاوسەری هونەرمەند سەڵاح داوودە كۆچی دوایی كرد\nخورماتوو... گەنجێكی كورد لە دەست داعش رزگار كرا


سیاسەتی ڕێژیم بۆ سووتاندنی دارستان و لەوڕگەکانی کوردستان خەڵکی وەزاڵە هێناوە\n11:25 - 14 پووشپەڕ 2718\nکوردستان میدیا: ئەمساڵیش هاوشێوەی ساڵانی ڕابردوو دەستوپێوەندییەکانی ڕێژیم لە سپای پاسداران بەمەبەستی تێکدانی ژینگەی کوردستان ئاگریان لە لەوڕگەکانی پاوە، بانە و سەقز بەرداوە.\nبەپێی هەواڵی گەیشتوو بە ماڵپەڕی کوردستان میدیا دوێنێ چوارشەممە ڕێکەوتی ١٣ی پووشپەڕ کەژ و شاخەکانی پشت نووریاو سەر بە شاری پاوە لە ئاگردا سووتان کە بە هەوڵی خەڵکی ناوچە و ژینگەپارێزان پاش چەند کاتژمێر کۆنترۆڵ کرا.\nهەروەها شەوی ڕابردوو لەوڕگە و دارستانەکانی نێوان "قووڕووچاو" و "سەبەتڵوو" لە گەردەنەی خانی شاری بانە کرایە ئامانج و ئاگری تێبەردرا کە پاش هەوڵێکی زۆر لەلایەن خەڵکی خۆجێیی و ژینگەپارێزانی ئەم شارەوە کووژایەوە.\nلەلایەکی دیکەشەوە ئێوارەی دوێنێ چوارشەممە دەوروبەری گوندی "ئاڵتوونی خواروو" هەڵکەوتوو لە نێوان شارەکانی سەقز و بۆکان ئاگری گرت کە لەوێشدا هێزەکانی ئاگرکووژێنەوە زۆر درەنگ وەخۆکەوتن و کۆنتڕۆڵ کردنی ئاگرەکە لەلایەن خەڵکەوە ئەنجام درا.\nئەمە یەکەم جار نییە کە حاڵەتی لەم چەشنە ڕوو دەدات و ساڵانە دەستوپێوەندییەکانی ڕێژیم کە زیاتر سەر بە سپای پاسدارانن بەمەبەستی تێکدانی ژینگەی کوردستان مەغۆل‌ئاسا بەر دەبنە گیانی ژینگەی کوردستان و دەیانهەوێ بە بیانووی بوونی هێزە بەرهەڵستکارەکانیان کوردستان بکەنە کەویرستان.\nکەمتەرخەمییەکانی ڕێژیم لە بەرامبەر ژینگەی زاگرۆس و سیاسەتە دژە ژینگەیی و دژە مرۆڤانەکانی، هۆکاری سەرەکی لەنێوچوونی دارستانەکانی زاگرۆسە و ڕێژیم سەرەڕای کەمتەرخەمی، بە ئەنقەست هەموو ساڵێک بەشێکی زۆر لە دارستانەکانی کوردستان دەسوتێنێت.\nهۆکارە سرۆشتییەکان لە گڕگرتنی دارستانەکان هەموو ساڵێک بەردەوامن، بەڵام ڕێژیم هەتا هاتنی وەرزی گەرما و گڕنەگرتنی بەشێکی زۆر لە دارستانەکان، هیچ ئامادەکاری و پێشگرتنێک ناکات و بەپێچەوانەوە بە بیانووی هاتووچۆی پێشمەرگە، دارستانەکان ئاگر دەدات.


كەمپینێك لە پێناو درەختەكاندا رادەگەیەنرێت – Rojapp\nHome/هەواڵنێرەکان/كەمپینێك لە پێناو درەختەكاندا رادەگەیەنرێت\nكەمپینێك لە پێناو درەختەكاندا رادەگەیەنرێت\nسەرۆكی پارتی سەوزی كوردستان كەمپینێك بۆ وشك نەبوونی درەختەكان بەهۆی وشكەساڵی وبێ ئاوییەوە رادەگەیەنێت.\nلەژێر دروشمی بە هاناوەچوونی دار و درەختەكانمان، ئەمڕۆ 20-4-2021، پارتی سەوزی كوردستان كەمپینی بێ ئاوی لە گەڵ رێكخراوە ژینگەییەكان رادەگەیەنێت و بانگەوازیش لە سەرجەم سەرمایەداران و خێرخوازان و حكومەت دەكات كە بەدەم بانگەوازەكەیانەوە بچن بۆ هەڵمەتی مانەوەی رێژەی سەوزایی لە شاری سلێمانی.\nملكۆ بازیانی سكرتێری پارتی سەوزی كوردستان لە كۆنگرەیەكی رۆژنامەوانیدا رایگەیاند: لەشاری سلێمانی رێژەی سەوزایی 19.6% و لە هەرێمیش رێژەی سەوزایی 8% ی تێنەپەڕانووە، بەمەش لەو رێژەیە كەمترە كە لە جیهاندا دیاریكراوە.\nلینكی یارمەتیدەر بۆ بینینی كۆنگرە رۆژنامەوانییەكە…\nPrevious كه‌لار.. سێ مزگه‌وت داخران\nNext پەیوەندییە خێزانییەکان بایەخی زیاتریان پەیداکردووە – Radio Sweden Kurdish – ڕادیۆی سوید – Radyoya Swêdê


شێرزاد شێخانی: ریفراندۆمی دووەم بۆ جیابونەوەی هەرێمی سلێمانی. – WTARIKURD\nهەڵەیەكی زۆر گەورەیە ئەگەر وا زەن بكەین بەناردنی تەنها نامەیەكی بۆ پەرلەمانی كوردستان، مەسعود بارزانی لەكایەی سیاسیدا دوور ئەكەوێتەوەو جارێكیتر نایەتەوە سەر دەسەڵاتی بریاردان لەهەرێمی كوردستاندا. چونكە هەم نامەكەی دەستلەكاركێشانەوە نەبو، هەم دابەشكردنی دەسەڵاتەكانیشی مانای گۆڕانكاری ناگەیەنێ، چونكە ئەوەی كراوە تەنها گواستنەوەی دەسەڵاتی مامە بۆ برازاكەی و هیچیتر. ئەمە جگە لەوەی لەدوا وتاریشیدا جۆرێك لەهەڕەشەو تەخوینكردنی بە یەكێتی بەدی ئەكرا، سەرباری ئەو هەمو هاوهەڵوێستی و هاوئاوازی بەشێك لەسەركردەكانی بۆ ریفراندۆمەكەی بارزانی.\nسەرانی بنەماڵە بارزانی دەمێكە وتویانە: ئەگەر شۆڕشمان پێنەكرێ، ئەتوانین تێكیبدەین” ئەم وتەیە ئێستا بەوازحی لەهەندێ هەڵوێست و كاردانەوەكانیاندا هەستی پێدەكرێ، گومانم لەوەدانیە ئە گەر سەرانی ئەم بنەماڵەیە بزانن دەسەڵاتیان لەدەست ئەچێ، هیچ مانیعیان نیە پەنا بۆ شەڕی براكوژیش ببەن و ئاگر لەم هەرێمە بەردەن! چونكە ئەسڵەن خیانەتی 31 ئاب شەڕی پارتی بو بۆ دەسەڵات نەوەك تەنها بۆ داهاتەكانی ئیبراهیم خەلیل، چونكە ئەوان دەروازەكەیان بەدەستەوە بو، مانەوەی هەولێر لەژێر دەستی یەكێتی هیچ هەڕەشەیەك نەبو بۆ سەر ئەم دەروازەیە، بەڵام بۆ زیادكردنی دەسەڵاتەكەیان سوپای سەدامیان هێنایە سەر هەولێر و داگییریان كرد.\nتەنانەت ئەم كارەساتەی ریفراندۆمەش كە بەسەر میلەتەكەماندا هاتوە، ئەویش تەماعی پارتی بوە بۆ گەورەكردنی دەسەڵاتە دیكتاتۆرییەكەی بارزانی و بە ویراسەكردنی بۆ كوڕو كوڕەزاكانی، بەڵام خوای كورد بو وایكرد بكەوێتە ئەو هەڵەوەو باجێكی قوڕسیش بدات. بۆیە نە لەباربردنی خەونە نەزۆكەكەی بارزانی و، نە فشارەكانی سەریشی بۆ دوور كەوتنەوە لەدەسەلات مانای كۆتایهاتنی حوكمی ئەم بنەماڵەیە نیە، چونكە ئەو بنەماڵەیە لەسەرەتاكانی سەدەی رابردوەوە خاوەن دەسەڵاتن، ئاوا بەئاسانی دەستبەرداری دەسەڵاتەكانیان نابن، بەهەمان مەنتیقی سەدامی دیكتاتۆر كە وتی: لەدوای خۆم وڵاتێكی بێ گەلتان بۆ بەجێ ئەهێڵم”، ئەم وتەیە رێك هاوتای هەڕشەكەی سەرانی بنەماڵەیە كە وتیان ئەتوانین شۆڕش تێكبدەین.\nئەو روداوەی چەند رۆژی پێشتر بە هەڵكوتانە سەر پەرلەمان هەقیقەتێكمان بۆ دوپات ئەكاتەوە كە ئەم حیزبە بەمەنتیقی هێز ئەیەوێ دەسەڵاتی خۆی بسەپێنێ.. گوێنەدان بە قودسیەتی پەرلەمان و دوجار ئەتك كردنی، جارێكیان بەدەبابەكانی بەعس و، جاریكیتریش بە هێرشی بەڵتەچییەكانی، ئەوەمان بۆ دەرئەخات كە بنەماڵەی بارزانی ئیعتراف بەهیچ قودسیەتێك و یاسایەك ناكەن غەیری قودسیەتی سەرۆكی عەشرەت و یاسای عەشیرەت نەبێ، بۆیە مەحاڵە هێزە سیاسیەكانیتری كوردستان بتوانن لەو كەشو هەوای دیكتاتۆریەتی پارتی و بنەماڵەدا بژین و بەرنامە سیاسیەكانی خۆیان جێبەجێ بكەن لەپێناو خزمەتی هاوڵاتیاندا.\n1- بنەماڵەی بارزانی بەدرێژایی بیست ساڵی رابردو حاكمی موتڵەقی هەولێر بونەو حوكمێكی دیكتاتۆریانەیان بەسەردا سەپاندوە، سەرباری سەرۆكایەتی هەرێمو سەرۆكایەتی حكومەت و ئەنجومەنی ئاسایشی هەرێم، تاكە دەزگایەك كە بەشەرعی و بەدەنگی میللەت كەوتە دەستی ئەوانیتر پەرلەمان بو، بینیمان چۆن پەكیانخست و سەرۆكەكەشیان دەركردو سەرۆكایەتی ئەو پەرلەمانەشیان دایە دەست ئەندامێكی مەكتەبی سیاسیەكەیانەوە. كەواتە هەمو دەسەڵاتە تەشریعی و تەنفیزی و ئەمنیەكان هەر لەبەردەستی خۆیاندا هێشتەوە.\n2- سەرۆكایەتی حكومەت بەدەست پارتیەوەیە، ئێستاو دوای هەڵوەشاندنەوەی سەرۆكایەتی هەرێم، حكومەت باڵاترین دەسەڵاتە، تەنانەت دەسەڵاتی ئەوەشی دراوەتێ كەوا پەرلەمانیش هەڵوەشێنێتەوە، كێ تەسەوری ئەوە ئەكات بەیانی لەهەڵبژاردنێكی پاك و بێگەرددا ئەگەر بزوتنەوەی گۆڕان یان یەكێتی یا هەر حزبێكیتر زۆرینەی بەدەستهێنا ئەو سەرۆكایەتی حكومەتەی بەم هەمو دەسەڵاتەوە رادەستی بكەن؟.\n3- حكومەتی داهات و ئەگەر لەپارتی نەبو، چۆن ئەتوانێ لەم كەشوهەوایەدا كارەكانی بەڕێوە ببات لەپایتەختێكی ژێر دەستی پارتی و پاراستندا؟ كێ زەمانەتی ئەوە ئەكات سەرۆكەكەی نەخرێتە پشت سەیتەرەی دێگەڵەوە، یاخود بەڵتەچییەكانی پاراستن هێرشی نەكەنە سەر؟.\n4- ئەمڕۆ هەمو دونیا دژی پارتی و بنەماڵەی بارزانییە، وڵاتانی ئیقلیمیش دژیانن، میللەتیش بەعام بێزار بونە لەو سەركێشیانەی بنەماڵەو سەرۆكە دیكتاتۆرەكەیان، ئەمەش دور نیە كاریكەری هەبێت بەسەر هەڵبژاردنەكانی داهاتوەوە، كەواتە ئەگەر هەر حزبێك هەڵبژاردنی داهاتوی بردەوە، زەمانەت چییە كە پارتی گەڕێكیتری شەڕی براكوژی دەستپێنەكاتەوە؟.\n5- تا هەولێر پایتەختی هەرێمی كوردستان بێت و لەژێردەستی پارتیدا بمێنێتەوە هیچ زەمانەتێك نیە حزبەكانیتر بتوانن لەو پایتەختەدا حوكمڕانی هەرێم بكەن ئەگەر لەهەڵبژاردنیشدا زۆرینە بەدەستبهێنن. یان ئەوەتا پایتەختی هەرێم بگوازرێتەوە بۆ سلێمانی، یان ئەوەتا ئەبێ بەدوای بەدیلێكی تردا بگەڕێین.\nبۆ ئەوەی بەیانیش نەوترێ دامەزراندنی ئەم هەرێمە خیانەت و لەتكردنی هەرێمی كوردستانەو، گوناهەكەشی بخرێتە ئەستۆی حزبەكانەوە، باشترین رێگا ئەوەیە ریفراندۆمێك رێكبخرێ لەناوچەكانی سلێمانی و هەڵەبجە با میللەت خۆی بریاری خۆی بدات و چارەنوسی دیاریبكات، ئەوسا ئەم مەسئولیەتەش لەسەر شانی حیزب و لایەنەكان لا ئەچێ، میللەتیبش بە ئازادی رای خۆی دەرئەبڕێ كەسیش گلەیی نامێنێ كاتیك میللەت خۆی بریار لەسەر چارەنوسی خۆی ئەدات.


ڕیال مەدرید چۆن دەگاتە گۆڵی چێڵسی؟ | Yariga.net یاریگانێت\nدەستپێك/ئه‌وروپا/ڕیال مەدرید چۆن دەگاتە گۆڵی چێڵسی؟\nئه‌وروپاچامپیۆنزلیگ - یۆرۆلیگگوتار\nڕیال مەدرید چۆن دەگاتە گۆڵی چێڵسی؟\nکاتێک دەبینیت ریاڵ مەدرید کێشەی لەگەڵ تیپە گەورەکان نیەو بە پێچەوانەوە ئەنجامە خراپەکانی بەرامبەر تیپەکانی ناوەڕاست و خوارووی ریزبەندیە، هۆکارەکەی بۆچی دەگێڕیتەوە؟\nراستە پلان و ئامادەکاری زیدان بۆ یاریە گەورەکان باشتر بوە، بەڵام ریاڵ و شێوازی یاریکردنەکەی وایە کە کێشەیان لەگەل ئەو تیپانە هەیە کە بەرگری نزم و هێرشی پێچەوانە یاری دەکەن، ریاڵ مەدرید حەزی لەو تیپانە نیە کە وەکو خۆی یاری دەکات، زیاتر ئەوان ئارەزوو دەکەن تیپی بەرامبەر هێرشبەری و کراوە یاری بکات تا بە هێرشی پێچەوانە زیانیان لێ بدەن.\nبە لێکدانەوەی ئەنجامەکانی تری ئەم وەرزەی ریاڵ مەدرید چێڵسی گەورەترین کێشەیە بۆیان، بەرگری زۆر باشتر دەکەن لەو تیپانەی کە کێشەیان بۆ ریاڵ مەدرید دروست کردبوو، لە هێرشی پێچەوانە باشترن شاختار و ڤالانسیا و لیڤانتێ.\nچێڵسی هاتۆتە بەردەمی ریاڵ مەدرید و دەیەوێت رێگری لە زیدان بکات بۆ گەیشتن بە کۆتایی بۆ چوارەم جار، چێڵسی زۆر بەرگریە، تۆخێل ئامانجی یەکەمی ئەوەیە گۆڵی لێ نەکرێت، لە ٢١ یاریدا ١٦ یاریان گۆڵەکەیان خاوێن بوە، هێڵێی بەرگری چێڵسی دەتوانن ببنە رێگر بۆ ریاڵ مەدرید، ئاخرئەو بۆشاییە نیە کە ڤینیسیۆس بۆی رابکات، چێڵسی بەو ژمارە زۆرە نایەنە پێشەوە کە مۆدریچ تێیان پەڕێنێت و هێرشی پێچەوانە دروستبکات.\nنە فشاری بەرز دەکەن تارایان کێشیتە یاریگای خۆت، نە بەرگری مان تو مان دەکەن وەکو ئەتەلەنتا تا بە جوڵەی دوو یاریزان سەریان لێبشێوێنیت، تۆپی بەرز لە لاکانەوە ئەو کاریگەریەی نابێت چونکە تیاگۆسیلڤا و رۆدیگێر لە تۆپی بەرزدا باشن، ئەوەی هەیە ئاسان نیەو کاری زۆری دەوێت.\nریاڵ مەدرید پێویستی بە تۆپگۆڕینی خێرایە لەمسەری یاریگا بۆ ئەوسەر تا بۆشیایی لە تەنیشتی کانتێ و جۆرجینۆ بدۆزێتەوە، ئەگەر ئەمەش سەرکەتوو نەبوو دەکرێت سود لە جوڵەکانی هازارد ببینن، هازارد کە بەرامبەر تیپەکەی پێشووی یاری دەکات لە ئێستادا کێشەی جەستەیی نیە و ئامادەیە. هازارد دەتوانێت لەنێوان قەرەباڵغی هێڵی بەرگری چێڵسیدا هەلی گۆڵ بۆ خۆی یان هاوڕێکانی دروستبکات.\nهازارد و تۆپ گۆڕینی خێرا دوو رێگان کە زیدان دەتوانێت لێوەی بگاتە گۆڵێ چێڵسی، لەم قۆناغەدا کە پێش کۆتاییە، تەنها جارێک گەیشتن بەگۆڵی تیپی بەرامبەر بەسە بۆ هەردوو تیپ، چونکە لەم یاریەدا گەیشتن بە گۆڵ ئاسان نابێت.\nبا یاریەکە ببینین بزانین زیدان ئەم رێگایانە تاقی دەکاتەوە یان رێگایەکی نوێ دەدۆزێتەوە!\nتۆخێل چامپیۆنسلیگ چێڵسی زێدان ڕیال مەدرید


ئه‌دهه‌م بارزانی هۆشداری توند ده‌داته ده‌سه‌ڵاتداران – لڤین پرێس\nئه‌دهه‌م بارزانی هۆشداری توند ده‌داته ده‌سه‌ڵاتداران\nئه‌دهه‌م بارزانی، دەبێت پلانی ڕاست و سازوکارێکی دادپەروەرانەی وەها ڕەچاو بکرێ کە ئەم جیاوازیە لە نێوان پلەدار و بەرپرس و دەولەتمەند و بێ درامەت و ھەژار و بێدەستەلاتەکان دا نەمێنێ و ڕێز لە کەسایەتی ھەر تاکێکی ئەم وڵاتە بە بێ جیاوازی بیرو ڕا بگیرێت.\nبە ناوی خوای گەورەو مھرەبان\nئەو دیمەنە تراژدی و خەمبارانەی لە ڕۆژانی دواییدا، دەربارەی ئاوارەیی و کۆچبەربوونی هاوڵاتیانمان بە ھزاران، لە ناو دارستانە سارد و قوڕاویەکان و بێ بەزەیی و بێباکیی کۆمەڵگەی نێودەوڵەتی و بێ پەنا مانەوەیان، لە سەر سنورەکانی یەکتی ئەوروپا، لە راگەیاندنەکان بڵاو کرانەوە، لە ناخەوە نیگەران و خەمباریان کردم.\nبەهەموو بڕوامەوە لەگەڵ ئەوەدام کە دەبێ لاوانی کوردستان، کەشێکی ئابوری و ژیانێکی شایستە و سەربەرزانەی وایان بۆ دەستەبەر بکرێ، کە بە بڕوا و لەخۆبوردنەوە هەموو زانست و ئەزموون و وزەی تەمەنیان، بخەنە خزمەتی ئاوەدانی و پێشخستی کوردستان، دوارۆژی خۆ و نەوەکانی داهاتوویان لەسەر ئەم ئاو و خاکە بنیات بنێن. دەبێت پلانی ڕاست و سازوکارێکی دادپەروەرانەی وەها ڕەچاو بکرێ کە ئەم جیاوازیە لە نێوان پلەدار و بەرپرس و دەولەتمەند و بێ درامەت و ھەژار و بێدەستەلاتەکان دا نەمێنێ و ڕێز لە کەسایەتی ھەر تاکێکی ئەم وڵاتە بە بێ جیاوازی بیرو ڕا بگیرێت، کە تاکی کورد بە هەموو چین و توێژەکانیەوە، جارێکی دیکە لەگەڵ مێژوو و سەروەری و ژیانی ئەم وڵاتە ئاشت ببێتەوە و نیشتیمانی خۆی لە هەموو جیهان و سەرزەمین و وڵاتی دیکە لەلا خۆشتر و ئارامتر و شیرینتر بێت.\nبە پێچەوانە دووارۆژێکی نەخۆازراو چاوەروانی ھەموومانە.\nخوای گەورە گەنجەکانمان لە درەوە و ناوەوەی وڵات بپارێزێت دەرگای خێر و شادی و ژیانێکی ئازاد و پڕ لە سەر فیرازی بۆیان بکاتەوە.\nجێگای مردووەکانی ئەم کۆچکردنە بەھەشتی بەرین بێت.\nلە شاری هەولێر پێشێلكاری بەرامبەر بە رۆژنامەنوسان كراوە\nلەبارەی دەستبەسەرداگرتنی ئۆتۆمبێلی بێسەرەتا ئاسایشی سلێمانیی ڕونکردنەوە دەدات


📖 ئاڵای کوردستان Kurtebas\n📅 Katî tomarkrdin Mar 3 2009 9:54AM\n👁 Em babete 60,664 car bînrawe\nئاڵای کوردستان پێکاهاتووە لە سێ رەنگ و دروشمێک لە [ Zortir... 👁] ✖ ✖ 42 54 ✔ 99% ✍ H.B. 3-3-2009 9:54:57\n👫 سەباح عەلی جاف Kesayetîyekan\n📅 Katî tomarkrdin Dec 3 2016 11:17AM\n👁 Em babete 11,422 car bînrawe\n، لە ساڵی 1983 لە کەلار – کەلاری کۆن لە دایک بووە. [ Zortir... 👁] ✖ ✖ 0 3 ✔ 94% ✍ M.B. 3-12-2016 11:17:56\n📼 مەلا کرێکار رایدەگەیەنێت کە ئاڵای کوردستان حەرامە Vîdiyo\n📅 Katî tomarkrdin Aug 24 2018 2:40PM\n... [ Zortir... 👁] ✖ ✖ 📼 0 4 ✔ 92% ✍ H.B. 24-8-2018 14:40:30


تێڕوانینێک لە شانۆنامەکانی سارا کەین ~ دانا ڕەئووف - Baran\nتێڕوانینێک لە شانۆنامەکانی سارا کەین ~ دانا ڕەئووف\n"من ڕاستی دەنووسم و ئەوەیش دەمکوژێت"\nسارا کەین ١٩٧١- ١٩٩٩، کە لەم ماوەیەدا کۆی بەرهەمەکانی لە وەرگێڕانی خاتوو (باران) لە دەزگای سەردەم بڵاو کراوەتەوە، بەبێ هیچ گومانێک یەکێکە لە شانۆنامەنووسە پڕ بایەخ و گەورەکانی ساڵانی نەوەدەکانی شانۆی بەریتانی. کەین، کە لەساڵی ١٩٩٣دا یەکەم دەقی (تەقینەوەکان) دواتریش (ئەڤینی فایدرا) و (ڕزگاربوو) خرانە سەر شانۆ، کەوتە بەر ڕەخنەیەکی هێندە رەق و بێبه‌زه‌ییانه، ناچار بوو دەقی دواتری (تینووێتی) لە ژێر ناوێکی خواستراودا بڵاو بکاتەوە. هەموو ڕەخنە توندەکەیش سەبارەت بەو توندوتیژییە کۆنکرێتییە بوو، کە کەین لە دەقەکانیدا بە ڕوونی خستبوونییە ڕوو: هێزێکی بێبه‌زه‌یی و دڕندە، سێکس، دیدێکی سادیزم و توڕەییەکی بێ ئەندازە، ڕەوش و ستراکتور و ئەتمۆسفێری شانۆنامەکانی سارا کەین پێک دەهێنێت.\nهەرچەندە توندوتیژی نامۆ نەبووە بە شانۆی ئینگلیزی و هەمیشە تێڕوانین و دیدێکی توندوتیژ بەشێکی گرینگی دەقە شانۆییەکانی شانۆی بەریتانی، بە تایبەتیش لە سەرەتاکانی هەزار و نۆسەدەکانی سەدەی ڕابردوودا، پێک دەهێنێت، بەڵام ئەو توندوتیژییەی کەین لە دەقەکانیدا باسیان لێ دەکات فۆرمێکی جودا و تان و پۆیەکی کلاسیکی لەخۆ دەگرن. ئەو توندوتیژییە دڕندەئاسا و کێوییەی لای کەین هەن، نەژادێکی دێرینیان لە کولتووری ئەوروپیدا هەیە و بە ئاسانی لە دەقەکانیدا گاریگەری چیرۆکەکانی ئنجیل، میتۆلۆژیای گرێکی، شەکسپیر و زمان و وێنە مەجازییەکانی شیعرەکانی ت، س ئلیۆت... هتد بەدی دەکرێن. کەین توانیویەتی ئەو زمانە ئەدەبییە بەرزەی ئەوان بدۆزێتەوە، کە لە زمانەکەی خۆیدا لە ستراکتورێکی مۆدێرندا هێزێکی تری بە ده‌قه‌کانی کەین بەخشیوە. بۆ نموونە (تینووێتی) وەکوو نۆتەی مۆسیقا و کۆڕاڵ بۆ چوار دەنگ نووسراوە، کە بە (سی، ئێم، بی، ئەی) ئاماژەیان بۆ کراوە، چۆن ئەم چوار دەنگە لە کۆڕاڵێکدا کۆدەکەینەوە، کە هەر یەکێکیان کارەکتەر و دەنگی تایبەت بە خۆیان هەیە و لەنێو خودی دەقەکەدا گەمە بە تۆن و وشە و پێگەی خۆیان دەکەن.\nهەندێک جار تەنها لە پەیڤێکدا بۆ خۆیان، جار جارێکیش بۆ یەکتر و لە بەشێکی تریشدا ڕووبەرووی بینەران دەبنەوە. (تینووێتی) وەک کۆرسێکی شانۆیی بەرجەستەی هەلا هەلابوونی دەروونی مرۆڤ دەکات، کەین لەم دەقەیدا پێداگری لەو ڕاستییە بۆ خۆی، وەک شانۆنامەنووسێک، دەکات و دەڵێت (من ڕاستی دەنووسم و ئەوەیش دەمکوژێت) ئەم شانۆنامەیە دەقێکی خودگەرایشە، کە پرسە ئێکستێنتالیزمییەکان دەخاتە ڕوو، ئەمەیش ڕەگ و ریشەیەکی قووڵی لە کۆمەڵگای ئەوروپیدا هەیە. کەین گرینگییەکی زۆری بە فۆرم داوە، بەبێ ئەوەی ناوەڕۆک پشت گوێ بخات و لە فۆرمەوە چۆتە نێو دونیابینی و وێنا کردنە توندوتیژەکەی سیستێم و کۆمەڵگاوە. لەم ڕووەوە دەڵێت: (لە دەقی شانۆیدا فۆرم زۆر لە ناوەڕۆک گرینگترە، هەموو هونەرێکی باشیش لە فۆرمدا یان لە ناوەڕۆکدا یاخییە، باشترین هونەریش ئەوەیە، کە لە فۆرم و ناوەڕۆکیشدا یاخییە. زۆرجار فۆرم دەبێتە هۆی ئەوەی سانسور بخرێتە سەر بەرهەمە نوێ و یاخییەکان... من لەو بڕوایەدام، ئەگەر تەقینەوەکان دەقێکی ڕیالیزمی سۆشیالیزم بووایە، بەو شێوە خراپە ڕەخنەی لێ نەدەگیرا. فۆرم خودی ناوەڕۆکە)\nشانۆ دڕندەئاساکەی کەین بەهیچ شێوەیەک پەیوەندی بە چەمکە ناتورالیزمییەکانەوە نییە، بەڵکوو دیمەنەکانی جۆرە ڕیالیزمێکی میتافۆرن، کە لەنێوان ڕیالیزم و شیعردا کاردەکەن و بنەما و ستراکتورێکی سمبۆلیش لەخۆ دەگرن. کەین بە دەقەکانی ئەو هەستەمان لا دروست دەکات، کە ئێمە لە زەمەن و دونیایەکی میتۆلۆژیدا دەژین، کە هێزێکی خواوەندی هەیە و هیچ خودگەرایەک لە ئاست ئەو هێزەدا نییە. ئەوەی کەین باسی دەکات تەنها گەڕانەوە و گێڕانەوەیەکی تری میتۆلۆژیا و چیرۆکە دێرینەکان نییە، بەڵکو هێزی ئەو زمانە تەواو درکپێکراوەیە، کە بۆ نموونە لە بێکێت نزیکمان ده‌کاته‌وه. ئەوەی کەین دەینووسین، مۆرکێکی سیاسیی و هاوکات خودگەرای قووڵ لەخۆ دەگرن؛ ئەو لە فۆرمێکی بچووکدا، بۆ شتە بچووکەکانی دەنووسی تا باسی شتە گەورەکان بکات. دەکرێت بە شێوەیەکی گشتی دەقەکانی کەین لەم سێ خاڵەدا چڕ بکەینەوە: تووڕەکردن، بەرجەستەکردنی توندوتیژی و سێکس، هه‌روه‌ها تێکشکاندنی فۆرمە تەقلیدییەکانی دراماتیک. کەین یەکێکە لەو شانۆنامەنووسە ده‌گمه‌نانه‌ی، کە وەک نووسەرێکی کلاسیکی و هاوکات مۆدێرنیش ئاماژەی بۆ کراوە.\nشانۆ بۆ کەین هەر شانۆ نەبووە، بەڵکو شانۆ ئەو هێزەیە دەتوانێت گۆڕانکارییەکی سەراپاگیر دروست بکات، کەین ئەوەی دووپات کردۆتەوە، کە شانۆ هێزێکی سەربەخۆ نییە، کە تەنها کاریگەری و دەسەڵاتی بەسەر کۆمەڵەوە هەبێت، بەڵکوو بەشێکی گرینگە لە خودی کۆمەڵ، ڕەهەند و دیدی هاوڵاتییە سەبارەت بەو دونیایەی لە شانۆدا ڕەنگ دەداتەوە. کەین گوتویەتی (ئەگەر شانۆ بتوانێت ژیانی مرۆڤ بگۆڕێت، مانای وایە دەتوانێت کۆمەڵیش بگۆڕێت، بە تایبەتی ئێمە هەموومان بەشێکین لەم کۆمەڵگایە) شانۆ میتافۆرێکی گونجاوە و وا ده‌کات قووڵتر هه‌ست به شته‌کان بکه‌ین، هاوکات بۆ کۆمەڵیش: ڕێگای چوونە دەرەوە بە ئاسانی نادۆزێتەوە. کەین خۆی دەقەکانی بە (شانۆی ئەزموون) ناوزەد کردووە، بە مانای نەمایشەکان، کە لەسەر دەقەکانەوە ڕۆدەنرێن، دەبنە ئەزموونێکی ژیان یان ئەزموونێک بۆ ژیان، نەک تەنها چێژێکی هۆشمەند و گەمەیەکی شانۆیی. هەر بۆ نموونە (ڕزگاربوو) ڕووداوێکە بۆ بیرخستنەوەی ئەو شتانەی، کە لە ژیاندا ڕوویان نەداوە، بۆ ئەوەی بتوانین ڕێگا لە ڕوودانیان بگرین. خۆی دەڵێت (هەندێک جار لە فەنتازیدا پێویستە بچینە ناو دۆزەخەوە، بۆ ئەوەی بتوانین لە واقیعدا ڕێگای چوونە ناوەوەی ئەو دۆزەخە بگرین) دەقەکانی کەین نەمایشێکی ئایینین سەبارەت بە گوناه، ئازارچێشتن و ئاشتبوونەوە، هەروەها باسی ئەو سیستێمە دەکات، کە هێدی هێدی خۆشەویستی دەکوژێت، هەموو ئەمانەیش لە فۆرمێکی گرۆتیسکدا دەخاتە ڕوو. ئەو لە هەوڵی ئەوەدا بوو، شتێک بەرجەستە بکات، کە لەسەر شانۆکان نەدەبینران، لە (ڕزگاربوو)دا تەنها باسی توندوتیژی و رق و کوشتن ناکات، بەڵکوو لە پشت ئەم هەستە بەهێزانەوە بەرجەستەی ئەو ناسکی و سۆز و خۆشەویستی و ژیانە دەکات، کە هەر لەسەرەتاوە دەشێوێنرێن و لەت و پەت دەکرێن. خۆشەویستی چەمکێکە، کەین بەردەوام کاری لەسەر کردووە؛ خۆشەویستییەکی وەڵام نەدراوە و یەک لایەنی، نائامادە یان بێ وەفاییەکی دڕندەئاسا. کەین هۆشیارە سەبارەت بەو بەها و پرنسیپە مەسیحیانەی کۆمەڵگا و شارستانییەتی ئەوروپی لەسەر ڕۆنراوە، دەقەکانیشی ڕووبەرووی ئەم پرنسیپانە ده‌بنه‌وه و بە دیدێکی ڕەخنەییەوە مامەڵەیان لەگەڵ دەکات و دەیانخاتە ژێر پرسیارەوە.\nکەین چوار دەقی لە دوای خۆی بەجێهێشت، هەروەها ڕەشنووسی دەقێکی تەواو نەکراو و سیناریۆی کورتە فلیمێکیش بە ناوی (پێست)ەوە، بەم چەند بەرهەمە کەمەیش ناوی خۆی لە مێژووی شانۆی جیهانیدا تۆمار دەکات. ئەم نووسەرە گەنجە رەچەشکێن بووە و هەر لەسەرەتاوە بە توندی ڕەخنەی لە دراما و شانۆی ئینگلیزی گرتووە، هەستی کردووە شانۆ ڕۆڵ و پێگەی خۆی لە دەست داوە، لە پێش هەموو کەسێکیشەوە دەبێت شانۆنامەنووسەکان بەها و ڕۆڵی شانۆ بگەڕێننەوە و وەک ئامڕازێک بۆ گۆڕانکاری، سەرەتا لە خودی مرۆڤ و دواتریش لە ستراکتوری کۆمەڵدا، بەکاری بهێنن. کەین بەو ئاراستەیەدا کاری دەکرد، کە دەقەکانی کاریگەرییەکی زۆریان بەسەر خۆیەوە هەبێت، چونکە بە گەیشتنە ئەو ئامانجە ، لەوانەیە بەهەمان شێوە کاریگەری بەسەر خەڵکی تریشەوە هەبێت. لە (تەقینەوەکان)دا، کە بۆ یەکەم جار لەساڵی ١٩٩٥ لەسەر شانۆی ڕۆیاڵ کۆرت نەمایش کراوە، ڕاپۆرتێکی شەڕی بۆسنە و یۆگۆسلافیای جارانمان بە هەموو وردەکارییەکانییەوە بۆ دەنووسێت، بەڵام چیرۆکێکی خۆشەویستیشمان بۆ دەگێڕێتەوە. (ئیان)ی ڕۆژنامەنووس لە ژووری هوتێلێکدا لاقەی کچە هاوڕێکەی خۆی دەکات، دواتر هوتێلەکە بەر تۆپێک دەکەوێت، ئەفسەرێک دێتە ژوورەوە، لاقە‌ی (ئیان) دەکات و چاوەکانی دەخوات. ئیانی کوێر لە برسێتیا منداڵێکی ساوا دەخوات. (تەقینەوەکان) بە هەموو پێوەرێک خوێندنەوەیەکی نوێ و مۆدێرنی دراما و تراجیدیای گرێکییە، کە سەرلەنوێ لە شەڕی یۆگۆسلافیادا و لەنێو جەرگەی ئەمرۆی ئەوروپادا ڕوودەداتەوە. کەین لەم شانۆنامەیەیدا بە زمانێکی شانۆیی و پڕ لە وێنە و وێنەی شیعری وێنای توندوتیژییەکی بێ بەزەیی و دڕندەئاسای مرۆڤی هاوچەرخی ئەوروپا دەکات.\nکەین لە دووهەم هەوڵیدا، ڕاستەوخۆ دەگەڕیتەوە بۆ سەر میتۆلۆژیای گرێکی و لە (ئەڤینی فایدرا)دا دەیبەستێتەوە بە نامۆبوون و بەتاڵی و وێرانبوونی دەروونی مرۆڤی ئەمڕۆوە. (هیپۆلیتۆس) ژیانی بە تەماشاکردنی تیڤی و گەمەکردن بە خۆیی و ئامێرە ئەلکترۆنیە گرانبەهاکان بەسەر دەبات و زۆر خەمساردانە گەمە بە چارەنووسی مرۆڤ دەکات و هۆگری هەموو شتێکە، کە لە دەرەوەی ویژدان و رێساکانەوە بێت. فایدرا، کە زڕ دایکی هیپۆلیتۆسە، عاشقی ئەم زڕ کوڕەی خۆی دەبێت. لێرەوە رێچکەی ڕووداوەکان دەگۆڕێت و لە کۆمەڵێک دیمەنی پر لە پارۆدۆکساڵدا، بێ بەزەیی و نامۆبوون و گەڕان بەدوای خودی خۆ و مرۆڤبووندا بەرجەستە دەبێت. کەین لەساڵی ١٩٩٥دا خۆی کاری ریژی بۆ ئەم دەقەی کردووە و لەسەر شانۆی گەیت نەمایش کراوە. سێیەم دەقی کەین (ڕزگاربوو)ە، ڕوودواوکانیشی لە نەخۆشخانەیەکی دەروونی سمبۆلیدا ڕوودەدن، شوێنێک بۆ ئەوە دامەزراوە تا ئەو کەسانە بخاتە پەراوێزەوە، کە لەگەڵ کۆمەڵگا و سیستێمە توتالیتارەکاندا ناگونجێن. کارەکتەری (تینکەر)، کە سەرەداوی گەمەکەی بە دەستەوەیە، کەسێکی پڕ لە ڕاز و نیازە و هەر ئەویش سزادەریشە. تینکەر سمبۆلی باوکسالارییە، ئەو خودایەی دونیا ڕادەگرێت یان هەر دەسەڵاتێکی تر، کەین ئەم کارەکتەرەی لە فۆرمێکی گرۆتیسکدا وێنا کردووە. (گراهەم) دێتە ئەم شوێنەوە و بە دوای براکەیدا دەگەڕێت، کە بەهۆی بەکارهێنانی مادە هۆشبەرەکانەوە مردووە. گراهەم بە شێوەیەکی بەهێزی ڕێپێنەدراو عاشقی براکەیەتی، جلەکانی ئەوی پێیە، لە ئەنجامیشدا ڕەگەزە نێرینەکەیشی. ئەم دەقە یەکێکە لەو کارانەی بە چڕی و بە شێوەیەکی قووڵ کاری لەسەر مەسەلەی جێندەر و سێکس و ڕەگەزی مرۆڤایەتی کردووە و واقیع و ئەندێشە بە شێوەیەک تێکەڵاو دەبن، کە واقیعێکی تر و لەنێو بنەمایەکی دەروونی سەختەوە دەستەبەر دەکات. دوا دەقی کەین (سایکۆس ٤٨، ٤) ئاماژەیەکە بۆ کات: کازیووە یان بەرەبەیان، ئەو کاتەی مرۆڤ ئەو هێز و ئازایەتییەی تیایە، کە دەستی دەچێتە خۆی، ئەو کاتەی جەستە ئەو هێز و وزەیەی تیایە رۆح بگەیەنێتە ئاستی ئارامی.\nبێگومان باسی ئەو مرۆڤانە دەکات، کە لە کێشە و قەیرانێکی دەروونی سەختدا دەژین و بە تەواوی هاوسه‌نگی نێوان گیان و جەستە لە دەست دەدات. (سایکۆس ٤٨، ٤) بە چڕی باسی ئەو ڕەوشە دەروونیە ئاڵۆزەی ناوەوی ئەو کەسانە دەکات، کە ئەو سنوورانەی واقیع لە فۆرمە جیاوازەکانی فەنتازیا جیادەکاتەوە، بە تەواوی بوونی بۆ نامێنێت، بەو شێوەیەیش مرۆڤ ناتوانێت جیاوازی لەنێوان ژیان و خەونەکانیدا بکات. کەین ناونیشانی دەقەکەی لە کتێبێکەوە سەبارەت بە ئامارەکانی خۆکوشتن وەرگرتووە؛ لەو کتێبەدا ئەوە بە ڕوونی خراوەتە ڕوو، کە زۆربەی ئەوانەی خۆیان دەکوژن لە کاتژمێری ٤.٤٨ دەقیقەی بەرەبەیاندا ئەو کارە دەکەن. ئەمەیش یەکێکە لە دیاردە کوشوندەکانی نەخۆشی (خەمۆکی)، ئەو جۆرە کەسانە بە شەو باش دەنوون، بەڵام لەنێوان کاتژمێری ٣ بۆ ٤ی بەرەبەیاندا خەبەریان دەبێتەوە و لە ترسێکی قووڵدا دەژین، هەست دەکەن ژیان بێمانایە و ئەو پرسیارانە لە خۆیان دەکەن، من کێم و بۆ لەم ژیانەدام. کەین لەم ڕەشنووسەیدا وەک (کامۆ) کێشە فەلسەفییە قووڵەکانی مەرگ و خۆکوشتن چارەسەر دەکات: خۆکوشتن کێشەیەکی فەلسەفییە و کامۆ بە یەکێک لە کێشە قووڵە فەلسەفییەکانی مرۆڤی دادەنێت؛ لەوێدا مرۆڤ ئەو بڕیارە دەدات، کە ژیان شایەنی ئەوەیە بۆی بژیت یان بەجێی بهێڵیت؟ کەین، لە ڕێگای مەرگەوە چارەنووسی خۆی دەهێنێتە دی، کە خۆشی دەکوژێت، ئەم قسەیەی کامۆ لە ژیان و چارەنووس و مەرگی خۆیدا بەرجەستە دەکات. لەم دوا بەرهەمەی کەین کارەکتەرێک بوونی نییە، بەڵکوو تەنها زمانێکی شیعری و وێنەکانن؛ مەنەلۆژێکی درێژە و بەر لە کۆتایی هێنان بە ژیانی خۆی نوسیوویەتی و زیاتر وەک شیعرێکی درێژ، نەک شانۆنامە ناوزەد کراوە. دەقەکە گوزارشت لە کێشە دەروونییەکانی کەین خۆی دەکات و هێندە ڕەشە، کە بۆ یەکەمجار لە ساڵی ٢٠٠٢دا نەمایش کراوە، بەشێکی زۆری بینەران چوونەتە دەرەوە و بەرگەی بەردەوامبوون و گوێگرتن و تەماشاکردنی نەمایشەکەیان نەگرتووە. (سایکۆس ٤٨، ٤) گوزارشتێکی راستگۆی ئەم نووسەرەیە سەبارەت بە ماناکانی ژیان و ڕامان لەم پرسیارە: ژیان چ مانایەکی هەیە؟ کەین گەیشتبووە ئەو باوەڕەی، کە ژیان هیچ مانایەکی نییە، نەشی دەتوانی بە بێ مانایی ژیان قایل بێت، ئەوەی دەشینووسی هەوڵێک بوو بۆ زاڵبوون بەسەر ئەو بێ ماناییەی لە ژیاندا هەستی پێ دەکرد.\nکەین لە بیستی مانگی دووی ساڵی ١٩٩٩دا، لە تەوالێتی یەکێک لە نەخۆشخانەکانی ڕۆژهەڵاتی لە ندەندا، بە قەیتانی پێڵاوەکانی کۆتایی بە ژیانی خۆی دەهێنێت. ئەمەیش دوای ئەو هەوڵەی تری دێت، کە بە خواردنی ژمارەیەکی زۆر حەب، بە به په‌رجوو لە مردن ڕزگار کرابوو. کەین حەزێکی گەورەی بۆ ژیان هەبوو، بەڵام برینێک لە رۆحیدا بووە، کە هەرگیز نەیویستووە ساڕێژ بکرێت، بۆیە لە تەمەنی بیست و هەشت ساڵیدا، دەگاتە ئەو بڕیار و بڕوایەی، کە تەمەنی گەیشتۆتە دوا چرکەکانی ژیان و چیتر ئەو کاری بەسەر ژیانەوە نەماوە.\n* لە هەفتەنامەی ڕەخنەی چاودێردا بڵاوبووەتەوە.\nئه‌م په‌ڕه‌یه 1517 جار خوێندراوه‌ته‌وه


میسال ئالوسی بۆ عه‌بادی: تۆش وه‌ك ئه‌وانه‌ی فڕكه‌خانه‌كانت لێ داخستون بێ لانه و بێ نیشتمان بویت\nمیسال ئالوسی بۆ عه‌بادی: تۆش وه‌ك ئه‌وانه‌ی فڕكه‌خانه‌كانت لێ داخستون بێ لانه و بێ نیشتمان بویت\nمیسال ئالوسی، په‌رله‌مانتاری عیراق\nله نامەیەکی کراوەدا بۆ حەیدەر عەبادی، په‌رله‌مانتارێكی عیراق له سه‌رۆك وه‌زیرانی پرسی ئاخۆ فڕۆکەخانەکان تەنیا بۆ خۆشەویستانی تۆن و کریستیان و جوله‌كه و ئێزدی و سابیئە و کورد و تورکمان مافیان نییە؟ ئایا تۆش وه‌ك ئه‌وان بێ لانه و بێ نیشتمان نه‌بویت؟\nمیسال ئالوسی، په‌رله‌مانتاری عیراق لە نامەکەیدا باسی له بڕیاره‌كه‌ی بڕیاری حکومەتی به‌غدا بۆ رێگەدان بە بەرێککەوتنی گەشتی عومرەکاران لە فڕۆکەخانەی هه‌رێمه‌وه بۆ سعودیە كرد ز رایگەیاند: "ئەمڕۆ بە بڕیاری حکومەتی فیدراڵ فڕۆکەخانەی نێودەوڵەتی هەولێر کرایەوە، بۆیە دەبێ سوپاسی سەرۆک وەزیران حەیدەر عەبادی بکەم".\nئالوسی وتیشی: "بەڵام سەرۆکوەزیران لە چی ئایەتێک و دەقێکی قورئان یان فەرموودەیەکی پێغەمبەر و فەرمودەی ئیمامەکان و لە چی بڕگەیەکی دەستوور هاتووە کە موسڵمان مافی لە فڕۆکەخانەکانی وڵاتەکەی هەیە و کریستیان و جو و ئێزدی و سابیئە و بەهایی و ئەو عەرەبەی ئەرکە ئایینییەکان بەجێ ناگەیەنێت و کورد و تورکمان مافیان نییە؟".\nئالوسی دەپرسێت: "ئاخۆ فڕۆکەخانەکان تەنیا بۆ ئەو کەسانەن کە خۆشەویستی تۆن و مرۆڤی دیکە کە بۆ حەج ناڕۆن هاوڵاتی دیکەن و بەها و مافیان کەمترە؟"\nئالوسی لە کۆتایی نامەکەیدا لە عەبادی دەپرسێ: "سەرۆک وەزیران ئاخۆ دەزانی لەو کەسانەی دیکە کەسانێک هەن نەخۆشی درێژخایەنیان هەیە و تێیاندا هەیە بەتەمەنن و خێزان هەن نیوەیان لە هەولێر و دهۆک و سلێمانین و نیوەکەی دیکەیان لە دەرەوەن؟ ئه‌وانیش وه‌ك تۆ وابوون كه بێ لانه و بێ نیشتمان بویت".\nلە دوای ئەنجامدانی ریفراندۆمی سەربەخۆیی هه‌رێمی كوردستان له 25ی ئه‌یلولی 2017، حکومەتی عیراق چەند گەمارۆیەکی خستە سەر هەرێمی کوردستان و گەشتە نێودەوڵەتییەکانی لە فڕۆکەخانە نێودەوڵەتییەکانی هەولێر و سلێمانییه‌وه قەدەغە کرد.\nدوای 15 ساڵ هێشتا تارمایی سه‌دام به‌سه‌ر هه‌وادار و قوربانییه‌كانیه‌وه ماوه\nوه‌زاره‌تی ده‌ره‌وه‌ی عیراق هه‌ڵوێستی به‌رامبه‌ر هێرشه ئاسمانییه‌كانی توركیا وه‌رگرت\nسه‌رۆك كۆمار و سه‌رۆك وه‌زیرانی عیراق كۆبونه‌وه\nبه‌رهه‌م ساڵح بانگهێشتی توركیا كرا


روس دیلی - ویکی‌پدیا\nрусский языкcode: ru is deprecated \n[ˈruskʲɪj jɪˈzɨk] ( دینله)\n260 million (آنا دیلی plus L2 speakers) (2012)\nکیریل الیفباسی (Russian alphabet)\nتاجیکیستان (inter-ethnic communication)\nشابلون:Country data Luhansk People's Republic\nشوروی (defunct state)\nA number of municipalities in Tulcea County and Constanța County[نیازمند منبع]\nکریمه موختار جومهوریتی\nDnipropetrovsk Oblast[نیازمند منبع]\nKherson Oblast[نیازمند منبع]\nLuhansk Oblast[نیازمند منبع]\nنیویورک (ایالت) (election documents)\n53-AAA-ea < دوغو اسلاو دیللری\nروس دیلی (روسجا:русский язык) هیند-اۇروپا دیل عائیله‌سینه منسوب و دوغو اسلاو دیللرینین قوْلونا باغلی بیر دیلدیر. بۇ دیل عۆموماً روسیه و شرقی اوروپا اؤلکه‌لرینده دانیشیلیر. روسجا کیریل الیفباسی ایله یازیلیر.\nروسجادا ۳۳ حرف واردیر:\n↑ On the history of using "русский" ("russkij") and "российский" ("rossijskij") as the Russian adjectives denoting "Russian", see: Oleg Trubachyov. 2005. Русский – Российский. История, динамика, идеология двух атрибутов нации (pp 216–227). В поисках единства. Взгляд филолога на проблему истоков Руси., 2005. Archived copy. آرشیولنیب اصلی نۆسخه‌دن on 2014-02-18. یوْخلانیلیب2014-01-25. . On the 1830s change in the Russian name of the Russian language and its causes, see: Tomasz Kamusella. 2012. The Change of the Name of the Russian Language in Russian from Rossiiskii to Russkii: Did Politics Have Anything to Do with It?(pp 73–96). Acta Slavica Iaponica. Vol 32, Archived copy. آرشیولنیب اصلی نۆسخه‌دن on 2013-05-18. یوْخلانیلیب2013-01-07.\n↑ Article 68. Constitution of the Russian Federation. Constitution.ru. آرشیولنیب اصلی نۆسخه‌دن on 2013-06-06.\n↑ Article 17. Constitution of the Republic of Belarus. President.gov.by (1998-05-11). آرشیولنیب اصلی نۆسخه‌دن on 2007-05-02.\n↑ N. Nazarbaev (2005-12-04). Article 7. Constitution of the Republic of Kazakhstan. Constcouncil.kz. آرشیولنیب اصلی نۆسخه‌دن on 2007-10-20.\n↑ (روس دیلینده) Статья 10. Конституция Кыргызской Республики Archived 2012-12-22 at the Wayback Machine.\n↑ Article 2. Constitution of Tajikistan. Unpan1.un.org. آرشیولنیب اصلی نۆسخه‌دن on 2017-05-25.\n↑ http://www.gagauzia.md/+(2008-08-05).+Article 16. Legal code of Gagauzia (Gagauz-Yeri). Gagauzia.md. آرشیولنیب اصلی نۆسخه‌دن on 2013-05-13.\n↑ (روس دیلینده) Статья 6. Конституция Республики Абхазия\n↑ (روس دیلینده) Статья 4. Конституция Республики Южная Осетия\n↑ Article 12. Constitution of the Pridnestrovskaia Moldavskaia Respublica. Mfa-pmr.org. آرشیولنیب اصلی نۆسخه‌دن on 2011-07-27.\n↑ Charter of Organization for democracy and economic development – GUAM – GUAM. آرشیولنیب اصلی نۆسخه‌دن on 2016-03-05.\n↑ Law "On Principles of State Language Policy", Article 7. Zakon2.rada.gov.ua. آرشیولنیب اصلی نۆسخه‌دن on 2013-06-16.\n↑ The status of Crimea and of the city of سواستوپول is روسیه نین کریمه ایلحاقی since March 2014; Ukraine and the majority of the international community consider Crimea to be an autonomous republic of Ukraine and Sevastopol to be one of Ukraine's cities with special status, whereas Russia, on the other hand, considers Crimea to be a روسیه‌نین فدرال بؤلگه‌لری and Sevastopol to be one of Russia's three federal cities.\n↑ ۱۹٫۰ ۱۹٫۱ "Русский язык стал региональным в Севастополе, Донецкой и Запорожской обл". RosBusinessConsulting. 16 August 2012. Archived from the original on 18 August 2012. Retrieved 16 August 2012. Unknown parameter |deadurl= ignored (|url-status= suggested) (help)CS1 maint: discouraged parameter (link)\n↑ "Русскому языку на Харьковщине предоставили статус регионального" Archived 2012-12-22 at the Wayback Machine.. Ukrinform (روس دیلینده)\n↑ "Николаевский облсовет сделал русский язык региональным" Archived 2012-09-09 at the Wayback Machine.. Новости Донбасса (روس دیلینده)\n↑ Одеська державна адміністрація (2013-06-01). Про заходи щодо імплементації положень Закону України "Про засади державної мовної політики" на території Одеської області. Oblrada.odessa.gov.ua. آرشیولنیب اصلی نۆسخه‌دن on 2013-12-12.\n↑ ۲۳٫۰ ۲۳٫۱ ۲۳٫۲ List of declarations made with respect to treaty No. 148 (Status as of: 21/9/2011). Council of Europe. آرشیولنیب اصلی نۆسخه‌دن on 2012-05-22.\n↑ National Minorities Policy of the Government of the Czech Republic. Vlada.cz. آرشیولنیب اصلی نۆسخه‌دن on 2012-06-07.\n↑ Юрий Подпоренко (2001). Бесправен, но востребован. Русский язык в Узбекистане. Дружба Народов. آرشیولنیب اصلی نۆسخه‌دن on 2016-05-13.\n↑ Шухрат Хуррамов (2015-09-11). Почему русский язык нужен узбекам?. 365info.kz. آرشیولنیب اصلی نۆسخه‌دن on 2016-07-01. یوْخلانیلیب2018-04-20.\n↑ Евгений Абдуллаев (2009). Русский язык: жизнь после смерти. Язык, политика и общество в современном Узбекистане. Неприкосновенный запас. آرشیولنیب اصلی نۆسخه‌دن on 2016-06-23.\n↑ А. Е. Пьянов. СТАТУС РУССКОГО ЯЗЫКА В СТРАНАХ СНГ. 2011. آرشیولنیب اصلی نۆسخه‌دن on 2016-05-28.\n↑ New York State Legislature.\n↑ Russian Language Institute. Ruslang.ru. آرشیولنیب اصلی نۆسخه‌دن on 2010-07-19.\nقوزئی کوره دیللری\nبۇ صفحه سوْن دفعه ۱۱ نوْوامبر ۲۰۲۱، ۱۷:۱۱ تاریخینده دَییشدیریلمیشدیر.


موچه‌ی مامۆستایانی خوێندنی كوردی دوزخورماتوو دزرا - Kirkuknow\nموچه‌ی مامۆستایانی خوێندنی كوردی دوزخورماتوو دزرا\nسه‌ڵاحه‌دین، 7ی ئه‌یلولی 2018، گردبونه‌وه‌ی ناڕه‌زایی كوردانی دوزخورماتو دژی كشانه‌وه‌ی هێزی به‌رپه‌رچدانه‌وه‌ی خێرا فۆتۆ: كه‌ركوك ناو\nسه‌ڵاحه‌دین – كه‌ركوك ناو\nژماره‌یه‌ك چه‌كداری نه‌ناسراو، له نزیك سنوری دوزخورماتوو ته‌واوی موچه‌ی مامۆستایانی خوێندنی كوردی قه‌زاكه ده‌دزن و هه‌ڵدێن، به‌وته‌ی لێپرسراوانی په‌روه‌رده و پۆلیس.\nنیوه‌ڕۆی ئه‌مڕۆ له ناوچه‌یه‌كی نێوان هه‌ردوو قه‌زای دوزخورماتوو له‌گه‌ڵ ناحیه‌ی نه‌وجول، چه‌ند چه‌كدارێك هه‌ڵده‌كوتنه سه‌ر ژماره‌یه‌ك مامۆستای كورد، ئه‌وه‌ش دوای وه‌رگرتنی نزیكه‌ی 100 ملیۆن دینار وه‌كو موچه‌ی مانگانه‌ی خوێندنی كوردی و له‌كاتی گه‌ڕانه‌وه‌یاندا له كه‌لار.\nتاریق ئه‌حمه‌د، به‌ڕێوه‌به‌ری خوێندنی كوردی دوزخورماتوو به (كه‌ركوك ناو)ی وت “روداوه‌كه له سنوری كوردنشین بوه و ئومێده‌وارم هێزه ئه‌منیه‌كان لێكۆڵینه‌وه بكه‌ن و موچه‌كه بگه‌ڕێننه‌وه، چونكه دۆخی ئابوری مامۆستایانی دانیشتوی خورماتوو له هه‌موو شاره‌كانی تر خراپتره”.\nخوێندنی كوردی له دوزخورماتوو، موچه‌ی مانگانه‌ی مامۆستایانی له ناوچه‌ی داوده‌ی ده‌وروبه‌ری قه‌زاكه دابه‌شده‌كات و پێشتر ئه‌و موچه‌یه، له سه‌ر رێگای سه‌ره‌كی دوزخورماتوو به‌ره‌و كه‌ركوك یان له سنوری نێوان كه‌ركوك و هه‌ولێر دابه‌شده‌كرا.\nبه‌وته‌ی تاریق ئه‌حمه‌د به‌هۆی ناجێگیری دۆخی ئه‌منی و هه‌بونی چه‌ندین گروپی چه‌كداری بۆیه موچه‌كه ناگه‌ڕێننه‌وه بۆ دوزخورماتوو، به‌ڵكو له ناوچه‌ی داوده دابه‌شی ده‌كه‌ن، له‌نێو په‌روه‌رده‌ی گه‌رمیان رێگه‌ناده‌ن ته‌نانه‌ت پرسگه‌كه‌ش به‌كاربهێنن تا موچه‌كه دابه‌شبكه‌ن.\nخوێندنی كوردی، موچه‌ی مانگانه‌یان له حكومه‌تی هه‌رێمی كوردستانه‌وه خه‌رجده‌كرێت، ئه‌وه‌ش به زیاتر له چل رۆژ جارێك و دوای بڕینی به‌شێكی به‌ناوی پاشه‌كه‌وته‌وه.\nرائید كه‌مال عه‌بدوڵا، لێپرسراوی ئاسایشی دوزخورماتوو كه هێزه‌كانیان نزیكه‌ی ساڵێكه له ناوچه‌ی داوده جێگربون به (كه‌ركوك ناو)ی راگه‌یاند دوای ئاگاداركردنه‌وه‌یان له روداوه‌كه، ده‌ستبه‌حی لێكۆڵینه‌وه‌یان ده‌ستپێكردووه و هه‌وڵده‌ده‌ن بگه‌نه سه‌ره‌داوی روداوه‌كه.\nلە دوای 16ی ئۆكتۆبەری 2017وە، هه‌زاران خێزانی كوردی قه‌زاكه، له نێویاندا مامۆستایان ئاواره‌بون به‌خۆی دروستبونی بارگرژی له‌گەڕانەوەی هێزە عیراقییەكان، هه‌رئه‌وكاتیش به‌شێكی زۆریان لە هەرێمی كوردستان درێژەیان بە خوێندن دا.\nخوێندنی كوردی له ساڵی 2003 و دوای روخانی رژێمی به‌عس كه سه‌دام حوسێن سه‌رۆكایه‌تی ده‌كرد، له ناوچه‌كانی تری جێناكۆك ده‌ستیپێكرد، پێش ئه‌وه واده‌یه قه‌ده‌غه‌بوو.


بەشە عەرەبییەكەی عێراقی دوای داعش دەبێتە زۆنگاو بۆ ئەمریكا یان ئێران\tسیاسەتمەدار محەمەد رەئوف بۆ گوڵان: دوای دیاریكردنی رۆژی ئەنجامدانی ریفراندۆم پرسی ئێمە پێشكەوتووە و گەیشتۆتە ئەنجومەنی ئاسایش\tکوردێک بەشداری ڤیستیڤاڵی جیھانی تایکواندۆ دەکات\tLast Updated: 27/07/2017 11:47:18 am (GMT+3) لە ڕۆژهەڵاتی کوردستانەوە هەڵمەتێکی پشتیوانی بۆ ڕیفراندۆمی سەربەخۆیی کوردستان دەستی پێکرد مەسرور بارزانی بەشداریی کۆنفرانسێک لەبارەی هاوپەیمانیی هەولێر و واشنتن دەکات مووسڵ پێویستی به یه‌ك ملیۆن یه‌كه‌ی نیشته‌جیبوونه\nتوێژەرێکی سیاسیی ئەمریکی: کوردستان سەربەخۆیی خۆی رادەگەیەنێت حزبوڵلا و قاعیدە رێککەوتن و ئاگربەست رادەگەیەنن پەرلەمانتارێک گەندەڵییەکی گەورەی پەرلەمانی عێراق ئاشکرا دەکات سەرکردەیەکی حزبەکەی مالیکی: توانای شاردنەوەی ناکۆکییە ناوخۆییەکانمان نەماوە پارێزەرانی سلێمانی و هەڵەبجە و گەرمیان کەمپینی بۆ (بەڵێ) بۆ سەربەخۆیی رادەگەیەنن پەرلەمانتارێکی پێشووی یەکێتی: باشترە شاسوار عەبدولواحید گرفتی خەڵک و کۆمپانیاکەی چارەسەر بکات د.فەرسەت سۆفی:ھەوڵەكانی دژی ریفراندۆم بچووكن با گەورە نەكرێن\nنیویۆرک تایمز: ئه‌مریکا ڕزگارکەری عێراق بوو، بەڵام ئێران داگیری کرد به‌رواری دابه‌زاندن: 17/07/2017 : 20:57:09ژمارەی بینین: 87\nڕۆژنامه‌ی نیویۆرک تایمزی ئه‌مریکایی، له ڕاپۆرتێکی لێکۆڵینه‌وه‌ییدا ئاماژه به‌وه ده‌دات، ئێران نه ته‌نیا عێراقی داگیر کردووه، به‌ڵکو چووه‌ته هه‌ناوییه‌وه، له هه‌موو دووکان و کۆگایه‌کدا هه‌رچی هه‌یه ئێرانییه.\nنیویۆرک تایمز دەنووسێت، نه ته‌نیا له‌و شه‌ڕه‌دا که عێراق ده‌یکات ئێران خۆی کردو‌وە بە لایه‌ن، به‌ڵکو له خۆراک و خواردنه‌وه و تایبه‌تمه‌ندییه‌کانی ژیانی خه‌ڵکی عێراقیشدا، بوونی هه‌یه.\nڕاپۆرته‌که به ناونیشانی "ئه‌مریکا عێراقی ڕزگار کرد و به‌جێی هێشت، ئێران چاوی تێ بڕی و داگیری کرد"، باس له‌وه ده‌کات که دوای 14ساڵ له ڕووخانی دوژمنه‌که‌ی ئێران (سه‌ددام حوسێن)، ئێستا ئێران ئه‌و وڵاته‌ی داگیر کردووه.\nنووسیویشیەتی، میلیشیاکانی سه‌ر به ئێران له سه‌روویانه‌وه حه‌شدی شه‌عبی، ته‌نیا ئه‌وه نییه بۆ به‌رژه‌وه‌ندیی ئێران کار بکەن، به‌ڵکو هاوکاریی چه‌کداره‌کانی سووریا و لوبنانیش ده‌کەن.\nبەپێی ڕاپۆرتەکەی نیویۆرک تایمز، حه‌شدی شه‌عبی له ڕیزی پێشه‌وه به‌شداریی هه‌موو شه‌ڕه‌کان ده‌کات، سه‌ره‌ڕای ئه‌وه‌ی که چه‌ندین ڕاپۆرت هه‌یه که ده‌ڵێت مافی هاووڵاتییانی سڤیلی پێشێل کردووه. ئاماژه به‌وه‌ش ده‌کات کە ته‌نانه‌ت به‌رپرسانی عێراقیش له‌لایه‌ن دەسەڵاتدارانی ئێرانه‌وه دیاری ده‌کرێن و لەو بارەیەوە ئاماژە بە ناوی (هۆشیار زێباری) وه‌زیری دارایی پێشووی عێراق دراوە کە لەسەر داوای ئێران لە پۆستەکەی دوور خرایەوە.\nڕۆژنامە ئەمریکاییەکە لە بەشێکی دیکەی ڕاپۆرتەکەی خۆیدا باس له‌وەش ده‌کات که ده‌ستتێوه‌ردانی ئێران له کاروباری ناوخۆی عێراق، به‌شێکه له پرۆژه‌یه‌کی هه‌رێمایه‌تیی گه‌وره‌تر و گه‌یشتنی تاران بە ده‌ریای سپی ناوه‌ڕاست.\nهه‌روه‌ها ده‌نووسێت، کە ئێران لە ڕووی سیاسی و سه‌ربازی و ئابووری و کولتورییه‌وە کاریگه‌ریی له سەر عێراق داناوە. له کۆتاییدا، ڕۆژنامەی نیویۆرک تایمز ئاماژه به‌وه ده‌کات که ئێران له ناو ئەنجوومەنی نوێنەرانی عێراقدا هاوپه‌یمانی هه‌یه و به‌رژه‌وه‌ندییه‌کانی بۆ جێبه‌جێ ده‌که‌ن\nلە ڕۆژهەڵاتی کوردستانەوە هەڵمەتێکی پشتیوانی بۆ ڕیفراندۆمی سەربەخۆیی کوردستان دەستی پێکرد مەسرور بارزانی بەشداریی کۆنفرانسێک لەبارەی هاوپەیمانیی هەولێر و واشنتن دەکات مووسڵ پێویستی به یه‌ك ملیۆن یه‌كه‌ی نیشته‌جیبوونه\nتوێژەرێکی سیاسیی ئەمریکی: کوردستان سەربەخۆیی خۆی رادەگەیەنێت حزبوڵلا و قاعیدە رێککەوتن و ئاگربەست رادەگەیەنن گوڵان به PDF\nژماره‌ی سه‌ردان : 33294703


مستەفا سەید قادر: پێویستە لە کێشەی هەولێر و بەغدا پشت بە دەستووری فیدراڵی ببەستین - The Presidency of the Kurdistan Region - Iraq\nمستەفا سەید قادر: پێویستە لە کێشەی هەولێر و بەغدا پشت بە دەستووری فیدراڵی ببەستین\nپێشنیوەڕۆی ئەمڕۆ دووشەمە، 15/2/2021 ، لە دیوانی سەرۆکایەتیی هەرێمی کوردستان لە هەولێر، به‌ڕێز مستەفا سەید قادر جێگری سەرۆک پێشوازی لە خاتوو سێرێنا مۆرۆنی کونسوڵی ئیتاڵیا کرد.\nبه‌ڕێز جێگری سەرۆک ڕایگەیاند، کێشەی هەولێر و بەغدا تەنها مووچه نییە، دۆخی کورد لە کەرکووک و ناوچە دابڕاوەکانیش خراپە، بۆ چارەسەریی بنەڕەتیی کێشەکانیش لەنێوان هەردوولادا دەستوورێکی فیدراڵی هەیە کە لە هەموو کاتێک زیاتر پێویستە پابەندی بین.\nبه‌ڕێز کونسوڵی ئیتاڵیا هەروەها ئاماژەی بەوە دا کە هەمیشە پشتیوانیی هەرێمی کوردستان دەکەن، گوتیشی: لە شەڕی داعشدا، ئیتالیا بە شێوەیەکی بەرفراوان بوونیان لە هەرێمی کوردستان هەبووە و تا ئێستاش وەک بەشێک لە هێزی هاوپەیمانیی نێودەوڵەتی بوونی سەربازییان لێرە ماوە.\nبه‌ڕێز مستەفا سەید قادر، سوپاسی ئیتاڵیای کرد بۆ هاوکارییە بەردەوامەکانیان لە سێکتەری سەربازی و تەندروستی و ئاوەدانکردنەوە و بواری مەشق و خوێندن و ڕاهێنان بە پێشمەرگە و پۆلیس و ڕۆڵی ئیتاڵیای بەرز نرخاند.\nبه‌ڕێز جێگری سەرۆک وێرای سوپاسکردن، ئاماژەی بەوە دا کە ئەوانیش لە سەرۆکایەتیی هەرێمی کوردستان بایەخیان بەو لایەنە داوە و وەک یەکێک لە مەلەفە گرنگەکان بەهەند وەریان گرتووە.


Please wait for an interpreter. tikaaya chaawarey wargeer bika تکايه چاوه‌ڕێ ی وه‌رگێڕ بکه\nPlease turn off your camera. tikaaya kaameraakat bikozhenawa تکايه کامێراکه‌ت بکوژێنه‌وه\nPlease turn off your recorder. tikaaya aameree tomaar kirdin bikozhenawa تکايه ئامێری تۆمار کردن بکوژێنه‌وه\nHere is a copy of our ground rules. ama kopeeyka la yaasaakaanee eyma ئه‌مه کۆپيه‌که له ياساکانی ئێمه\nSign here if you agree to follow the ground rules. lera eemzaa bika agar raazeet la sar yaasaakaan لێره ئيمزا بکه ئه‌گه‌ر ڕازيت له‌سه‌ر ياساکان\nThis is not the public affairs office. ama ofeesee kaarobaaree gishtee neeya ئه‌مه ئۆفيسی کاروباری گشتی نيه\nI am not an official spokesperson. min qsakaree farmee neem من قسه‌که‌ری فه‌رمی نيم\nHe does not wish to give an interview. aw kora aarazoo naakaat deedaaree la gal saaz bikrey ئه‌و کوڕه ئاره‌زوو ناکات ديداری له‌گه‌ڵ ساز بکرێ\nShe does not wish to give an interview. aw kucha aarazoo naakaat deedaaree la gal saaz bikrey ئه‌و کچه ئاره‌زوو ناکات ديداری له‌گه‌ڵ ساز بکرێ\nDo not take photos here. lera wena magra لێره وێنه مه‌گره\nDo not take videos here. lera wena ba vedyo magra لێره وێنه‌به ڤيديۆ مه‌گره\nDo not take photos of this place. weynay am jegaaya magra وێنه‌ی ئه‌م جێگايه مه‌گره\nDo not take videos of this place. weynay vedyoyee am jegaaya magra وێنه‌ی ڤيديۆيی ئه‌م جێگايه مه‌گره\nDo not take photos of this piece of equipment. weynay am aamera magra وێنه‌ی ئه‌م ئامێره مه‌گره\nDo not take videos of this piece of equipment. weynay vedyoyee am aamera magra وێنه‌ی ڤيديۆيی ئه‌م ئامێره مه‌گره\nYou cannot enter this area now. eestaa naatwaanee becheeta am naawcheeya ئێستا ناتوانی بچيته ئه‌م ناوچه‌يه\nFor security reasons, I cannot address this question. labar hokaaree aasaaysh naatwaanim qsa lasar am pirsyaara bikam له‌به‌ر هۆکاری ئاسايش ناتوانم قسه له‌سه‌ر ئه‌م پرسياره‌بکه‌م\nI cannot address that question until the investigation is finished. naatwaanim qsa labaaray aw pirsyaarawa bikam hataa lekolyn tawaaw abeyet ناتوانم قسه له‌باره‌ی ئه‌و پرسياره‌وه بکه‌م هه‌تا لێکۆڵينه‌وه‌که ته‌واو ئه‌بێت\nWe do not discuss personnel or equipment strength with the media. eyma giftogo naakayn la gal meedyaadaa darbaaray twaanaay kaarmandakaan yaan aamerakaan ئێمه گفتوگۆ ناکه‌ين له‌گه‌ڵ ميديادا ده‌رباره‌ی توانای کارمه‌نده‌کان يان ئامێره‌کان\nWe do not discuss future operations with the media. eyma giftogo naakayn la gal meedyaadaa darbaaray kaarakaanee aaynda ئێمه گفتوگۆ ناکه‌ين له‌گه‌ڵ ميديادا ده‌رباره‌ی کاره‌کانی ئاينده\nWe do not discuss nuclear operations with the media. eyma giftogo naakayn la gal meedyaadaa darbaaray kaaree atomee ئێمه گفتوگۆ ناکه‌ين له‌گه‌ڵ ميديادا ده‌رباره‌ی کاری ئه‌تۆمی\nWe do not discuss chemical operations with the media. eyma giftogo naakayn la gal meedyaadaa darbaaray kaaree keemyaawee ئێمه گفتوگۆ ناکه‌ين له‌گه‌ڵ ميديادا ده‌رباره‌ی کاری کيمياوی\nWe do not discuss biological operations with the media. eyma giftogo naakayn la gal meedyaadaa darbaaray kaaree baayolojee ئێمه گفتوگۆ ناکه‌ين له‌گه‌ڵ ميديادا ده‌رباره‌ی کاری بايۆلۆجی\nWe do not have information on this subject. heech zaanyaareemaan lasar am baabata neeya هيچ زانياريمان له‌سه‌ر ئه‌م بابه‌ته نيه\nNames cannot be released until victims' relatives are notified. naawakaan aashkiraa naakren hataa kaso kaaree qorbaanyakaan aagaadaar dakrenawa ناوه‌کان ئاشکرا ناکرێن هه‌تا که‌س وکاری قوربانيه‌کان ئاگادار ده‌کرێنه‌وه


موسا گەردی فەرماندەی فەرماندەیی هەڵگورد : ئێمە بە فەرمانی سەرەوەی خۆمان لە شەنگال کشاینەوە . – WTARIKURD\nموسا گەردی فەرماندەی فەرماندەیی هەڵگورد : ئێمە بە فەرمانی سەرەوەی خۆمان لە شەنگال کشاینەوە .\nهەموو شکستێک ، سەرئەنجامی کەمتەرخەمی و بڵانسی هێز و ناڕێکی لەتوانا سەربازی و تەکنۆلۆجی و … هتد ، دەبێت . بەلام شکستەکەی شەنگال سەرئەنجامی بڵانسی هێز و کەمی تواناکان نەبوو ، بەڵکوو کەمتەرخەمی و خەمساردی و تەکتیکی بێ سەروبەر بووە . ئەم بۆجوونە هەڵهێنجاویی ئەو قسەیەی فەرماندەی فەرماندەیی هەڵگوردە ، لەپاش ئەوەی بارزانی سەرۆکی حیزبەکەی بڕیاری لێپچینەوە لەو کەسانە دا ، کە هەڵهاتن لەبەرەکانی بەرامبەر داعش لە نەینەوا . بەلام کاتێک لەو فەرماندانەی بەبڕیاری سەرکردەکەی داوای لیپێچینەوە لێ دەکرێت و دێتە وەڵام و پیلانی شکستەکە ئاشکرا دەکات .. ئەوا دەبێت کورد لێپێچینەوە لەسەرو ئەوان بکات ، جوونکە ئەمە پەیوەستە بەبەزاندنی ئاسایشی نیستمانی .\nئەمەی خوارەوە ئەو کورتە هەواڵەیە ، کەلە ڕۆژنامەیەکی پارتی بڵاوکراوەتەوە بەناوی باسنیوز .\nدوای ئەوەی لە چەند رۆژی رابردوو ژمارەیەک فەرماندەی بەرەکانی شەڕی شنگال و زومار بەبێ بڕیاری سەرووی خۆیان کشانەوە ، بەوھۆیەوە پێشمەرگە لەو قۆڵەوە زیانی بەرکەوت و بەشێک لە خاکی کوردستان کەوتە دەستی چەکدارەکانی داعش ، مەسعود بارزانی سەرۆکی ھەرێمی کوردستان و فەرماندەی ھێزە چەکدارەکانی کوردستان بڕیاری سزادانی ئەو فەرماندانەی دا ، بەڵام فەرماندەی فەرماندەیی ھەڵگورد رایدەگەینێ ئەوان بە بڕیار کشاونەتەوە ئەوەش دوای ئەوە ھاتووە کە لەلایەن چەکدارەکانی داعشەوە گەمارۆ دراون.\nموسا گەردی فەرماندەی فەرماندەیی ھەڵگورد بۆ ( باسنیوز ) رایگەیاند ، کشانەوەی ئەوان دوای شەڕێکی قورسی 7 سەعاتی بووە لەگەڵ چەکدارەکانی داعش ، کاتێک خەریکبووە چواردەورەیان بەتەواوی گەمارۆ دراوە ئەوانیش بە بڕیاری سەرووی خۆیان کشاونەتەوە نەوەکو بڕیاری خۆیان ، تاوەکو بە بێ زیان لەو شەڕە دەرچن ، گووتیشی ‘ ھێزەکانی ھەڵگورد لە زومار و شنگال نەبوون ، بەڵکو لە ناوچەی رەبیعەبوون ‘.\nجەختی لەسەر ئەوەش کردەوە زۆربەی شوێنەکانی خۆیان کۆنتڕۆڵکردوەتەوەو ئێستاش لە پێشڕەویدان .\nپشکۆ نه‌جمه‌دین : هەڵکشان بەرەو ڕۆشنایی .\nعەزیز وەیسی دەستگیرکرا .


بایگانی‌ها فرهنگی و هنری - سایت خبری تحلیلی ساکا پرس\nهیوا مجیدی\t فوریه 6, 2021 0\n✍ وفـا رحـیمی، خبـرنگار راه های ارتباطی شهرستان سقز به دلیل موقیت جغرافیایی و عدم احداث بزرگراه، کمربندی و کنارگذر در سالیان گذشته به قتلگاه مردم این منطقه تبدیل شده است و کماکان این جاده ها حادثه خیز و پرترافیک است ولی انتظار می رود…\n📚 ناسنامەی کتێب: بیرەوەرییەکانی حاجی مامۆستا ئیمامی، ئامادەکردن و وەرگێڕانی سەید هیدایەت هیدایەتی، 422لاپەرە، چاپەمەنی خانی، سەقز ۱۳۹۹. حاجی مامۆستا مەلا محەممەدی ئیمامی لە گێڕانەوەی ڕووداو و بەسەرهاتەکانی مێژووی سەدساڵی…\nکتاب رمان سولاو ، نوشته ی ذکریا دانشمندی ، توسط انتشارات بیریار در شهرستان سقز به چاپ رسیدر\nهیوا مجیدی\t اکتبر 31, 2020 0\nاین کتاب در قالب رمان ، با موضوعات اجتماعی فرهنگی و ... در ۲۳۰ صفحه می باشد و هم اکنون در کتاب فروشی های شهرستان سقز ( مولوی کورد ) و ( محمدی ) موجود می باشد . چند خط از کتاب : آبی که از سرچشمه دروغ بیرون آید ، آدم را سیراب نمی کند . به…


ANF | په‌كه‌كه شه‌هیدبوونی ٥ گه‌ریلای تێكۆشانی ئازادی ڕاگه‌یاند\nپه‌كه‌كه شه‌هیدبوونی ٥ گه‌ریلای تێكۆشانی ئازادی ڕاگه‌یاند\nكۆمیته‌ی پشتیوانیی خانه‌واده‌ی شه‌هیدانی په‌كه‌كه په‌یامێكی سه‌ره‌خۆشی بۆ خانه‌واده‌كانی عه‌لی ئاكتاش، ئه‌مڕوڵا دوورسوون، میكائیل ئۆزده‌میر، ڤه‌هیپ ته‌كین و جه‌لال ئۆزتورك نارد كه ٢١ی ئادار شه‌هید بوون.\nچوارشه‌ممه, 17 Jul 2019, 16:47\nكۆمیته‌ی پشتیوانیی خانه‌واده‌ی شه‌هیدانی په‌كه‌كه ڕایگه‌یاند، سینانێ سۆر (عه‌لی ئاكتاش)، سه‌رحه‌د ئامانۆس (ئه‌مڕوڵا دوورسوون)، ناڤدار سنه‌گر (میكائیل ئۆزده‌میر)، سه‌رحه‌د شه‌فه‌ق (ڤه‌هیپ ته‌كین) و شیار فاڕاشین (جه‌لال ئۆزتورك) ڕۆژی ٢١ی ئاداری ٢٠١٩\_١ی خاكه‌لێوه به‌هۆی هێرشی ئاسمانیی توركیا له هه‌رێمه‌كانی پاراستنی مه‌دیا شه‌هید بوون.\nكۆمیته‌كه ڕۆژی ١٤ی ته‌مووز\_٢٣ی پووشپه‌ڕ نامه‌یه‌كی بۆ خانه‌واده‌ی ئه‌و شه‌هیدانه نارد كه ئه‌مه ده‌قه‌كه‌یه‌تی:\nهه‌ر قۆناغێكی ئه‌م تێكۆشانه كه له‌پێناو ئازادی ده‌ستی پێكرد، به قوربانیدانی گه‌وره به‌ڕێوه‌چوو. له‌پێناو پاراستنی به‌هاكانی گه‌لی كورد و هه‌موو گه‌لان، له‌پێناو ژیانێكی ئازاد، میلیتانانی ئه‌م بزووتنه‌وه‌یه بێ دوودڵی گیانی خۆیان بۆ سه‌ركه‌وتنی ئه‌م ئامانجه گه‌وره‌یه فیدا كرد. هێشتاش به ڕۆحێكی فیدایی گه‌وره له دژی هێرشی كۆنه‌پارێز و داگیركه‌ران به‌رخۆدان ده‌كه‌ن. كاتێك پێوست ده‌كات گیانی خۆیان له‌پێناو سه‌ركه‌وتنی گه‌له‌كانمان فیدا ده‌كه‌ن، تێده‌كۆشن و شه‌هید ده‌بن.\nڕۆژی نه‌ورۆز شه‌هید بوون\nڕۆژی ٢١ی ئاداری ٢٠١٩ به‌هۆی هێرشی ئاسمانیی ده‌وڵه‌تی توركی داگیركه‌ر هاوڕێیانمان عه‌لی ئاكتاش ناسراو به سینانێ سۆر، ئه‌مڕوڵا دوورسوون ناسراو به سه‌رحه‌د ئامانۆس (سه‌رحه‌د ڤارتۆ)، میكائیل ئۆزده‌میر ناسراو به ناڤدار سنه‌گر، ڤه‌هیپ ته‌كین ناسراو به سه‌رحه‌د شه‌فه‌ق و جه‌لال ئۆزتورك ناسراو به شیار فاڕاشین له هه‌رێمه‌كانی پاراستنی مه‌دیا شه‌هید بوون.\n٤١ ساڵ تێكۆشان به‌بێ دابڕان\nسینانێ سۆر كه ساڵی ١٩٧٨ په‌كه‌كه‌ی ناسی و له ته‌مه‌نی لاویدا هاته نێو تێكۆشانی ئازادی، ساڵی ١٩٥٩ له ناوچه‌ی قۆسه‌ر-ی سه‌ربه مێردین له‌دایكبووه. دوای ئه‌وه‌ی قۆناغی ئاماده‌یی ته‌واو كرد، بوو به شوێنكه‌وته‌ی ڕێبه‌ر ئاپۆ و تا ساتی شه‌هیدبوونی ٤١ ساڵ به ویستێكی گه‌وره‌ی تێكۆشان له بیقاغ تا بۆتان - له‌وێشه‌وه تا هه‌موو چیاكانی كوردستان به‌بێ دابڕان تێكۆشا.\nسینانێ سۆر شوێنكه‌وته و میلیتانێكی بژارده‌ی ڕێبه‌ر ئاپۆ بوو كه له هه‌موو بواره‌كانی تێكۆشان و ئه‌و سازییانه‌ی خه‌باتی تێدا كرد به ڕۆڵ و هێزێكی پته‌وی وره كێشه‌كانی چاره‌سه‌ر ده‌كرد. گوزارشتی له میلیتانی شاره‌زای په‌كه‌كه ده‌كرد، بۆ گه‌ل و هاوڕێكانی بوو به وره، به ئه‌زموونی ماوه‌درێژی خۆی هه‌تا دوایین ساتی ژیانی له تێكۆشانی پارتیدا بوو. شانی ده‌دایه به‌ر قورسترین به‌رپرسایه‌تییه‌كان. له‌به‌رئه‌وه ئه‌گه‌ر بمانه‌وێت له ڕۆح، به‌رخۆدان، عه‌شقی تێكۆشان و تووڕه‌یی په‌كه‌كه دژبه داگیركاری و خیانه‌ت تێبگه‌ین، ده‌بێ سه‌یری سینانێ سۆر بكرێت. چونكه ژیانی سینانێ سۆر كورتكراوه‌ی په‌كه‌كه‌یه.\nگوزارشتكاری شاره‌زای میلیتانبوون\nیه‌كێك له هاوڕێیانمان كه به‌هۆی هێرشی ئاسمانیی ده‌وڵه‌تی توركی داگیركه‌ر شه‌هیدبوو ئه‌مڕوڵا دوورسوون ناسراو به سه‌رحه‌د ئامانۆس-ه كه ساڵی ١٩٩١ له جوودی هاتووه‌ته نێو ڕیزه‌كانی گه‌ریلا. ئامانۆس ساڵی ١٩٧٠ له ناوچه‌ی گمگم-ی مووش له‌دایكبووه. كاتێك چووه‌ته زانكۆ تێكۆشانی ئازادیی كوردستانی ناسیوه. له‌نزیكه‌وه ئازاره‌كانی گه‌له‌كه‌مانی بینی و له‌پێناو ئه‌وه‌ی كۆتایی به‌مه بێنێت هاته نێو ڕیزه‌كانی گه‌ریلا. له ماوه‌ی ٢٨ ساڵدا به فیداكارییه‌كی گه‌وره تێكۆشا و به دڵنیابوونی له فه‌رمانده‌یی ئاپۆیی هه‌موو كێشه‌كانی چاره‌سه‌ر ده‌كرد. بوو به شاره‌زاترین گوزارشتكاری فه‌رمانده‌یی و میلیتانیی ڕێبه‌ر ئاپۆ.\nساڵی ١٩٩٩ كاتێك فه‌رمانده‌ی هه‌رێمی ئامانۆس بوو، له‌كاتێكدا كه له‌گه‌ڵ گرووپێك له هاوڕێكانی ده‌كشانه‌وه هه‌رێمه‌كانی پاراستنی مه‌دیا به دیل كه‌وته ده‌ستی ڕژێمی به‌عسی سووریا. دوای زیاتر له دوو ساڵ زیندانی له سووریا، جارێكی دیكه خۆی گه‌یانده‌وه خاكی وه‌ڵاته‌كه‌ی و ده‌موده‌ست ده‌ستی به كاروباری سه‌ربازی كرده‌وه. دواتریش به ئه‌زموونێكی گه‌وره ده‌ستی به كاری سیاسی، باوه‌ڕی و دیپلۆماتی كرد. له زۆر بواردا بوو به میلیتانێكی چالاكی په‌كه‌كه. به ته‌واوی وزه‌ی خۆیه‌وه به‌شداری له كاروباری یه‌كێتیی نه‌ته‌وه‌یی گه‌له‌كه‌مان كرد. به شاره‌زاییه‌كه‌ی له ڕووی سیاسی و ئایدیۆلۆژی به خۆشه‌ویستی، په‌یوه‌ستبوون و فیداكاری له ئاست گه‌ل، وه‌ڵات و ڕێبه‌ر ئاپۆ خه‌باتی كرد و به پێداگری و ئه‌نجامگرییه‌وه كاری ده‌كرد و هه‌موو ئه‌و شوێنانه‌ی به‌هێزتر كرد كه لێی بوو. به ڕه‌نجێكی گه‌وره له‌نێو تێكۆشانی ئازادیدا، به پێداگرییه‌كه‌ی له‌سه‌ر هه‌ڵوێستی ئاپۆیی و كه‌سایه‌تییه نموونه‌ییه‌كه‌ی، هه‌میشه له‌نێو تێكۆشانه‌كه‌ماندا یادی ده‌كرێته‌وه.\nله شه‌ڕه‌وه تا دیپلۆماتی\nمیكائیل ئۆزده‌میر ناسراو به ناڤدار سنه‌گر كه به‌هۆی هێرشی ده‌وڵه‌تی توركی فاشیست شه‌هیدبوو، ساڵی ١٩٩٣ هاتووه‌ته نێو ڕیزه‌كانی تێكۆشانی ئازادیی كوردستان. ناڤدار سنه‌گر ساڵی ١٩٧٤ له ناوچه‌ی خیزان-ی به‌دلیس له‌دایكبووه. دوای ئه‌وه‌ی كۆتایی به قۆناغی ئاماده‌یی هێنا، له ئیسته‌نبووڵه‌وه هاته نێو ڕیزه‌كانی تێكۆشان. له ماوه‌ی ٢٦ ساڵی تێكۆشانیدا له هه‌رێمی ئامه‌د، له باشووری كوردستان، سووریا، عێراق و توركیا خه‌باتی كرد، هه‌روه‌ها به‌شێوه‌یه‌كی چالاك به‌شداری له كاروباری دیپلۆماتی كرد. ناڤدار سنه‌گر كه له ئاستێكی باڵادا به فیداكاری و ویستێكی گه‌وره خه‌باتی ده‌كرد، به كه‌سایه‌تییه‌كی دڵنزم و هێزه پراكتیكییه‌كه‌ی له چاره‌سه‌ركردندا بوو به میلیتانێكی په‌كه‌كه كه هه‌میشه هاوڕێكانی به‌دوایدا ده‌گه‌ڕان و لێیان ده‌پرسی. نه‌ك ته‌نیا له‌نێو گه‌ریلا به‌ڵكوو له‌نێو گه‌لیشدا به هۆشمه‌ندیی وه‌ڵاتپارێزییه‌كی به‌هێز كاری ده‌كرد و پێگه‌یه‌كی تایبه‌تی هه‌بوو. به هێزی فكری، ئافرێنه‌ری و وه‌ستابوونی له په‌یوه‌ندییه مرۆییه‌كاندا، هه‌روه‌ها به دیسپلینی له كاردا بوو به میلیتانێكی ئاپۆیی كه گه‌ل لێی دڵنیابوو و خۆشیده‌ویست.\nله دێرسم تا سۆران\nڤه‌هیپ ته‌كین ناسراو به سه‌رحه‌د شه‌فه‌ق كه چووه ڕیزی كاروانی شه‌هیدان، ساڵی ١٩٧٤ له ئاگری له‌دایكبووه. ساڵی ١٩٨٨ له ته‌مه‌نی لاویدا هاته نێو ڕیزه‌كانی گه‌ریلا و ساڵی ١٩٩٠ ڕووی له بیقاع كرد. له مه‌یدانی ڕێبه‌ر ئاپۆ به‌شداری له پێشخستنی خۆی له ڕووی ئایدیۆلۆژی و سیاسی كرد. كه‌سایه‌تیی خۆی وه‌ك فه‌رمانده‌ی سه‌ربازی به‌هێز كرد و گه‌ڕایه‌وه وه‌ڵات. له دێرسم، زاگرۆس، خواكورك و سۆران بوو به گه‌ریلایه‌كی چالاك. له هه‌موو ئه‌و مه‌یدانانه دژبه داگیركاری تێكۆشانێكی بێ وێنه‌ی ئه‌نجام دا.\nله‌به‌رئه‌وه‌ی مینێكی هێزه داگیركه‌ره‌كانی پێدا ته‌قییه‌وه، قاچێكی له‌ده‌ست دا. سه‌ره‌ڕای ئه‌وه‌ش یه‌ك ڕۆژ نه‌وه‌ستا. له ڕۆژهه‌ڵات، ڕووسیا، كازاخستان، ئۆزبه‌كستان و ئۆكراینا له خه‌باتی گه‌لێردا بوو. هه‌روه‌ها به‌شداری كرد له كاروباری ئه‌كادیمیای زانسته كۆمه‌ڵایه‌تییه‌كان و وێژه. هه‌رچه‌نده له ڕووی جه‌سته‌ییه‌وه زه‌حمه‌تیشی كێشا بێت، ئه‌و قوربانیده‌رێكی تێكۆشانی ئازادی بوو و له‌نێو سه‌ختترین هه‌لومه‌رجدا ڕووی له چیا ئازاده‌كان كرد. به‌هۆی ئه‌م هه‌ڵسوكه‌وتانه‌ی له‌نێو هه‌ڤاڵه‌كانیدا به «ئه‌وینداری چیا» ده‌ناسرا. به كه‌سایه‌تیی دڵنزمی خۆی له كاردا بوو به وره و به ڕه‌نجده‌رییه‌كه‌شیه‌وه بوو به كه‌سایه‌تییه‌كی نموونه‌یی. به تێكۆشانی زیاتر له ٣٠ ساڵه‌ی، له كه‌سایه‌تیی خۆیدا میلیتانی ئاپۆیی پیشان دا.\nبه ١٨ ساڵی هاته نێو ڕیزه‌كانی گه‌ریلا\nجه‌لال ئۆزتورك ناسراو به شیار فاڕاشین له ناوچه‌ی ئه‌لباك-ی وان له‌دایكبووه و له منداڵییه‌وه گه‌ریلای ناسیوه. ساڵی ٢٠١٤ له ته‌مه‌نی ١٨ ساڵیدا ڕووی له مه‌یدانه‌كانی گه‌ریلا كرد. به تایبه‌تمه‌ندیی ڕه‌نجده‌ری و فیداكاری هه‌میشه له‌پێشه‌وه بوو و گه‌یشته ئاستی میلیتانی ئاپۆیی.\nیادی ئه‌وان ڕێپیشانده‌ری ئێمه‌یه\nله دژی سیستمی قڕكه‌ر كه به‌سه‌ر گه‌له‌كه‌مان و گه‌لاندا ده‌سه‌پێنرێت، به‌و هێزه‌ی له تێكۆشان وه‌رمان گرتووه تێكۆشاین و به هه‌مان هێزیشه‌وه به‌رده‌وام ده‌بین. یادی ئه‌و ٥ هاوڕێیه‌مان كه چوونه ڕیزی ئه‌رته‌شی شه‌هیدان وه‌ك دوێنێ ئه‌مڕۆش ڕێپیشانده‌ری ئێمه ده‌بن. ئه‌مه بنه‌مای دیاله‌كتیكی په‌كه‌كه‌یه. هاوڕێ به‌هادار و قاره‌مانه‌كانمان دۆزی ئازادیی گه‌لی كوردیان وه‌ك تاكه واتای ژیانی خۆیان بینی، بۆیه هه‌رگیز له‌بیریان ناكه‌ین و هه‌تا كۆتایی له‌گه‌ڵ خه‌ون و خه‌یاڵه‌كانیان ده‌بین. ئێمه سه‌ره‌خۆشی ئاراسته‌ی ته‌واوی گه‌لی كوردستان و خانه‌واده‌ی هاوڕێیانی شه‌هید ده‌كه‌ین. هاوبه‌شی ئازاری گه‌له‌كه‌مان و خانه‌واده‌ی شه‌هیده‌كانمانین و وه‌ك هاوڕێیانی ئه‌وان ده‌ڵێین، لایه‌نی كه‌م هێنده‌ی خانه‌واده‌كانیان ئێمه‌ش به شه‌هیدبوونیان ئازارمان چه‌شت. هه‌وڵ ده‌ده‌ین به به‌رزكردنه‌وه‌ی چه‌ك و ئاڵاكه‌یان، به گه‌شكردنی تێكۆشان له هێڵی شه‌هیداندا ئه‌م ئازاره‌مان كه‌م بكه‌ینه‌وه. هه‌روه‌ها هه‌مان چاوه‌ڕوانیمان له تاكه‌كانی خانه‌واده‌كانه كه به هه‌مان سه‌بر پێشوازی له‌م شه‌هیدبوونه بكه‌ن.\nبه‌بێ قوربانیدان گه‌ل نه‌ده‌بووه خاوه‌نی ژیانێكی ئازاد و به‌هادار. ڕێگه‌ی ڕاستی كۆتایی هێنان به ئازاره‌كان ئه‌وه‌یه له‌پێناو به‌دیهێنانی ئامانجه‌كانی شه‌هیدان تێكۆشان زیاتر گه‌ش بكرێت. هه‌ر كه تێكۆشان گه‌ش بكرێت شه‌هیده‌كانمان هه‌تا كۆتایی له دڵماندا ده‌ژین.\nچه‌نده سه‌ربه‌رز بن به‌و شه‌هیدانه هێشتا كه‌مه\nله‌به‌رئه‌وه‌ی خاوه‌نی ڕۆڵه، برا و خزمێكی قاره‌مانی وه‌ك سینانێ سۆر، سه‌رحه‌د ئامانۆس (سه‌رحه‌د ڤارتۆ)، ناڤدار سنه‌گر، سه‌رحه‌د شه‌فه‌ق و شیار فاڕاشین-ن، چه‌نده سه‌ربه‌رز بن پێیان هێشتا كه‌مه. ئێمه وه‌ك هاوڕێیانی ئه‌وان هه‌میشه سه‌ربه‌رز بووین پێیان. جگه له به‌دیهێنانی ئامانجه‌كانیان هیچ شتێكی دیكه ناكه‌ین. چونكه كاتێك شه‌هیده‌كانمان ئه‌و ئاڵایه‌ی به‌شه‌ره‌ف هه‌ڵیان گرتبوو و ڕاده‌ستی ئێمه‌یان كرد له‌وه دڵنیا بوون. له‌به‌رئه‌وه به ڕۆحی فیدایی ڕووبه‌ڕووی دوژمن بوونه‌وه. ئه‌مه سه‌رچاوه‌ی سه‌ره‌كیی هێز، ڕابردوو، سه‌رده‌می ئێستا و داهاتووی ئێمه‌ن. ڕاستترین وه‌ڵام بۆ یادی ئه‌وان، بونیادنانی گه‌ل و وه‌ڵاتێكی ئازاده.\nوه‌ڵاتێكی ئازادیان ده‌ویست\nئه‌وان هیچ شتێكی دیكه‌یان له ئێمه نه‌ویست. ئێمه ده‌زانین كه ئێستا زۆر شه‌هید گۆڕیشیان نییه. خۆی له‌خۆیدا ئه‌وان داوای گۆڕیان له ئێمه نه‌كرد، به‌ڵكوو داوای وه‌ڵاتێكی ئازادیان كرد. بۆیه گه‌وره‌ترین شت كه بۆ یادی ئه‌وان بیكه‌ین بونیادنانی كوردستانی ئازاده له ناوه‌ندی ڕۆژهه‌ڵاتی ناوین، تاكه به‌ڵێن كه هه‌موو ڕۆژێك له‌سه‌ر زارمانه و هه‌رگیز ده‌ستبه‌رداری نابین، ئه‌وه‌یه.\nله‌و چوارچێوه‌یه‌دا به‌ڵێن ده‌ده‌ین كه له‌پێناو بونیادنانی ڕۆژهه‌ڵاتی ناوینی دیموكراتی و كوردستانی ئازاد هه‌موو هێزی خۆمان بخه‌ینه گه‌ڕ و له ئاستی شه‌هیده‌كانماندا بین. ئێمه سه‌ره‌خۆشی ئاراسته‌ی گه‌له‌كه‌مان و خانه‌واده‌ی هاوڕێیانی شه‌هید ده‌كه‌ین. جارێكی دیكه به‌ڕێزه‌وه یادی شه‌هیده‌كانمان ده‌كه‌ینه‌وه كه ئافرێنه‌ری ئازادین.


هاوڵاتییەکی ئێرانی لە هەرێم گیانی لەدەستدا\nهەواڵ / کوردستان :: 12/01/2019 :: 224 جار بینراوە\nلەمەرزی نێودەوڵەتی باشماخ، دوو هاوڵاتی ئێرانى کە پیشەیان شۆفێریی بووە بەهۆكارێكی نادیار و دواى تێكچوونی باری تەندروستیان گەیانرانە نەخۆشخانەی گشتی شەهیدانی ناو قەزای پێنجوێن و دواتريش يەكێكيان گیانی لەدەستدا.\nلوقمان لەتیف، لێپرسراوی راگەیاندنی نەخۆشخانەی گشتی شەهیدانی پێنجوێن، بەدواڕۆژی راگەیاند: ئەمڕۆ تیمەكانی بنكەی تەندروستی مەرزی باشماخ و پۆلیسی باشماخ و ئاسایشی باشماخ، دوو شۆفێریان هێنایە بەشی فریاكەوتنی نەخۆشخانەكەمان.\nوتیشی: "دوای پشكنین و چارەسەر بۆیان یەكێك لەشۆفێرەكان باری تەندروستی تاڕادەیەك جێگیربوو، بەڵام بەداخەوە یەكێكی تر لەشۆفێرەكان گیانی لەدەستدا".\nروونیشیكردەوە: هەردوو شۆفێرەكە خەڵكی شاری شیرازی ئێرانن و شۆفێری ئۆتۆمبیلی بارهەڵگربوون و ئەوەی گیانی لەدەستداوە ناوی (مصیب ابو القاسم عباسی)یە و خەڵكی شیرازە و تەمەنی ٤١ ساڵە.\nهاوكات بەپێی ئەو زانیارییانەی كە بەشی پۆلیسی پێنجوێنەوە دراونەتە دواڕۆژ لەئێستادا پەڕاوی لێكۆڵینەوە بۆ ئەو رووداوە كراوەتەوە و هێشتا بەروونی دیارنییە هۆكاری گیانلەدەستدانەكەیان چییە و ماوەیەكی زۆريش لەناو ئوتومبێلەكەیان ماونەتەوە.


سوید بۆ به‌رگرتن له په‌تای به‌راز، ئاماده‌یه - Radio Sweden Kurdish - Radyoya Swêdê - ڕادیۆی سوید | Sveriges Radio\nسوید بۆ به‌رگرتن له په‌تای به‌راز، ئاماده‌یه\nبڵاو کرایه‌وه onsdag 2 september 2009 kl 16.13\nتوێژینه‌وه‌کان باسی ئه‌وه ده‌که‌ن که ئه‌و پیاوه گه‌نجه‌ی ڕۆژی یه‌کشه‌ممه‌ی ڕابردوو به ئه‌نفلۆنزای به‌راز، له ئوپسالا مرد، ڕاسپێریی ته‌واو ڕاستی له نه‌خۆشه‌وانان وه‌رگرتبوو به‌ڵام چه‌ند نه‌خۆشییه‌کی دیکه‌شی هه‌بوو که وای لێکردبوو بکه‌وێته ناو بازنه‌ی ئه‌و که‌سانه‌ی بۆ گرتنه‌وه‌ی په‌تا، مه‌ترسیییه‌کی زۆرتریان له سه‌ره. توێژینه‌وه‌که نیوه‌ڕۆی ئه‌مڕۆ له لایه‌ن ده‌سته‌ی ڕاوێژکارانی بواری نه‌خۆشه‌وانیی سویده‌وه پێشکه‌ش کرا. هاوکاتیش ڕاگه‌یه‌نرا که سوید بۆ به‌رگرتن له په‌تای به‌راز، ئاماده‌یه.\nکاربه‌ده‌ستانی سوید به ته‌واوی ئاماده‌ن به‌ری هه‌ر چه‌شنه بڵاوبوونه‌وه‌ی په‌تای به‌راز له وڵاتدا بگرن. هه‌رچه‌ند وه‌زیری ته‌ندروستی، ماریا لارشۆن، تێداچوونی چه‌ند که‌سی تریش له‌م ناوه‌دا به دوور نازانن. ئاندێرش تێگنێل (Anders Tegnell) سه‌رۆکبه‌شی ئه‌نجومه‌نی به‌ڕێوه‌به‌ریی کاروباری کۆمه‌ڵایه‌تی (Socialstyrelsen) ده‌ڵێ ئه‌م کۆکوتانه‌ی خه‌لکی سوید له به‌رامبه‌ر په‌تای به‌رازدا، شتێکی زۆر تاکانه‌یه.\nبا له بیر نه‌که‌ین که له ڕوانگه‌ی به‌رگری له گیره‌وه‌یی نه‌خۆشیه‌وه ئه‌م کۆکوتانه فره سه‌رنجڕاکێشه. ئێمه ده‌توانین کارتێکه‌رییه‌کی زۆرمان هه‌بێت و زووتر له‌وه‌ی نه‌خۆشییه‌که خۆ په‌خش بکاته‌وه، به‌ری بگرین و ئاڵوگۆڕێک له چۆنه‌تیی شێوازه‌کانی پێشگیریدا پێکبێنین که پێشتر نه‌مانتوانیوه.\nهه‌موو هه‌فته‌یه‌ک له سویددا باسی چه‌ند نمووونه‌یه‌کی نوێ له تووشبوونی خه‌ڵک به په‌تای به‌راز، به‌ر گوێمان ده‌که‌وێت. به گوێره‌ی قسه‌کانی یان کارڵسون، به‌ڕێوه‌به‌ری گشتیی ئه‌نستیتووتی به‌رگری له گیره‌وه‌یی (Smittskyddsinstitutet)، ئه‌م زێده‌بوونه‌ی نه‌خۆشییه‌که به‌رفره‌تریش ده‌بێت. ئه‌و ده‌ڵێ ئێمه زیده‌بوونێک ده‌بینین به‌ڵام جارێ زوویه بێژین که زێده‌بوونه مه‌زنه‌که ئه‌م هه‌فته‌یه ده‌بێت یا خود هه‌فته‌یلی دادێ.\nبۆ که‌مکردنه‌وه‌ی ڕاده‌ی په‌خشبوونه‌وه‌ی نه‌خۆشییه‌که ده‌بێ هه‌موو جه‌ماوه‌ری سوید، ڤاکسین بکرێت. ئه‌گه‌ر ئه‌و به‌رنامانه‌ی بۆ ئه‌م ئامانجه له بیر چاو گیراون باش بچنه پێش ئه‌وا له هه‌فته‌ی یه‌که‌می مانگی ئۆکتۆبردا به‌شیك له کارمه‌ندانی به‌شی نه‌خۆشه‌وانی (vårdpersonal) و ئه‌و گرووپانه زیاتر له بازنه‌ی مه‌ترسیدان (riskgrupper)، دژی په‌تاکه ده‌کوترێن.\nئاندێرش تێگنێل (Anders Tegnell) سه‌رۆکبه‌شی ئه‌نجومه‌نی به‌ڕێوه‌به‌ریی کاروباری کۆمه‌ڵایه‌تی (Socialstyrelsen) ده‌ڵێ ئه‌و گرووپانه‌ی له بازنه‌ی مه‌ترسیی گرتنه‌وه‌دان، نه‌خۆشانی دڵ و ده‌مار و ئه‌وانه‌ش که ده‌ردیان کارییه، زووتر ده‌کوترێن. پاش ئه‌وه‌ی ئه‌و گرووپانه‌ی له بازنه‌ی مه‌ترسیی گرتنه‌وه‌دان کوتران، هاووڵاتیانی دیکه‌ی سویدیش دژی نه‌خۆشییه‌که ده‌کوترێن. چاوه‌ڕێی ئه‌مه ده‌کرێت که له کۆتایی مانگی نۆڤه‌مبه‌ردا نیوه‌ی خه‌ڵکی سوید ڤاکسین کرابێن و ئه‌و کات ڕێژه‌ی تووشبوونی خه‌ڵکیش به په‌تاکه که‌م ده‌بێته‌وه. به‌ڵام وه‌ک په‌تایه‌کی به‌ربه‌تاک (pandemin) هه‌ر ده‌مێنێته‌وه.\nئاندێرش تێگنێل (Anders Tegnell) سه‌رۆکبه‌شی ئه‌نجومه‌نی به‌ڕێوه‌به‌ریی کاروباری کۆمه‌ڵایه‌تی (Socialstyrelsen) ده‌ڵێ ئه‌م ئه‌نفلۆنزایه هاتووه تا جێگیر بێت، ڕه‌نگه له سوید نا به‌ڵام له جیهاندا به گشتی. ئه‌ویش به بێ گومان بۆ ده ساڵان. له‌مناوه‌دا زۆر که‌سیش به توندی ده‌یگرنه‌وه به‌ڵام ئێمه به‌و به‌رنامانه‌ی له به‌رچاومان گرتووه، مه‌ترسیی نه‌خۆشکه‌وتنه‌که له سوید که‌م ده‌که‌ینه‌وه.


كۆمپانیایه‌كی ئوردونی له پێناو جێبه‌جێكردنی داخوازییه‌كانی یاخیبوان بۆ ئازادكردنی دوو كارمه‌ندی كۆمپانیه‌كه‌یان له عێراق دەكشێننه‌وە - 2004-07-27\nكۆمپانیایه‌كی ئوردونی كه بۆ له‌شكری ئه‌مریكی له عێراق كاردەكات كشانه‌وەی خۆیان ڕادەگه‌یه‌نن له پێناو ئازادكردنی ئه‌و دوو كارمه‌ندەی سه‌ر به كۆمپانیاكه‌یان كه له لایه‌ن یاخیبوانه‌وە دەستگیر كرابوون.\nبه‌ڕێز رامی ئه‌لقوەیسی سه‌رۆكی كۆمپانیای داودی ئوردنی دەڵێت ئه‌وان چالاكیه‌كانیان له عێراق ڕادەگرن و كارمه‌ندەكانیان دەكشێننه‌وە تاوەكو داخوازییه‌كانی یاخیبوان جێبه‌جێ بكه‌ن كه له ڕۆژی دووشه‌ممه‌دا ڕایانگه‌یاند بوو.\nئه‌وەبوو پێشتر، یاخیبوان هه‌ڕەشه‌ی كوشتنی ئه‌و دوو شۆفێرە ئوردونیه‌یان كردبوو ئه‌گه‌ر هاتوو كۆمپانیه‌كه‌یان له عێراق نه‌كشێته‌وە.\nپێشتر ئه‌مڕۆ سێ‌شه‌ممه، خزمان و دۆستانی هه‌ردوو كه‌سی به بارمته گیراویش هه‌ڕەشه‌ی توند و تیژیان له سه‌رۆك و دەسته‌ی به‌ڕێوبردنی كۆمپانیای داود كرد ئه‌گه‌ر هاتوو داخواییه‌كانی یاخیبوان جێبه‌جێ نه‌كه‌ن.


(ڕەوانەکراوە لە ئازادی بە ئەنجومەن بوون (یەکێتیەکان)ەوە)\nھەموو ھاوڵاتییەک مافی دامەزراندنی کۆمەڵەی ھەیە بە ئازادی و بە بێ داواکردنی ڕێگەپێدان بۆ ئەو مەبەستانەی کە قەدەغەنەکراون بە پێی یاسا. دەستە نھێنییەکان و ئەو دەستانەی کە ئەگەر بە ناڕاستەوخۆش بێت ھەوڵی زامنکردنی ئامانجی سیاسی دەدەن لە رێی ڕێکخراوی سەربازی و ھێزەوە دەبێت قەدەغە بکرێت.\nلە ویلایەتە یەکگرتووەکانی ئەمریکادا، کۆمەڵە دەربڕینەکان بریتین لە ئەو دەستانە کە بەژداری دەکەن لەو چالاکیانەی پارێزراە لەلایەن ھەمواری یەکەمەوە وەک (لێدوان، کۆبوونەوە، میدیا، دواکاری تۆمارکردن لە حکومەت بۆ قەرەبووکردنەوەی زیانەکان و ئازادی مامەڵەی ئایینی.) لە دۆسییەی دادگایی رۆبێرتس بەرامبەر بە ویلایەتە یاکگرتووەکانی ئەمریکادا، دادگای باڵای ویلایەتە یەکگرتووەکان بڕیاری دا بەوەی کە کۆمەڵەکان بۆیان نییە خەڵک دووربخەنەوە بە ھەر ھۆکارێک پەیوەندی بەسەر چەمکەکانی کۆمەڵەکەوە نەبێت. ھەرچەندە لە بڕیارەکانی دواتری دۆزی یاسایی (ھێرلی بەرامبەر بە پیاوی ھاوڕەگەزبازی ئێرلەندی-ئەمریکی، ئافرەتی ھاوڕەگەزباز و دەستەی دووڕەگەزی بۆستن) دادگا بڕیاری دا کە کۆمەڵەکان دەتوانن خەڵک دووربخەنەوە لە بەئەندام بوون ئەگەر بوونیان کاریگەری ھەبێت لە توانای کۆمەڵەکە بۆ بەرجەستەکردنی دیدگایەکی تایبەت. بەڵام حوکمەت ناتوانێت یاسای دژە جیاکاری بەکاربھێنێت بۆ ناچارکردنی کۆمەڵەکان بۆ گرتنەخۆی پەیامێک ئەگەر خۆیان نەیانەوێت جۆرە پەیامێکی وەھا بگەیەنن.\n^ "The Italian Constitution" (PDF). The official website of the Presidency of the Italian Republic. لە ڕەسەنەوە ئەرشیڤ کراوە لە ٢٠١٦-١١-٢٧. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |archive-date= (یارمەتی)\n^ "Christian Legal Society Chapter v. Martinez". Oyez. Chicago-Kent College of Law at Illinois Tech. لە ڕێکەوتی ٠١ی نیسانی ٢٠١٦ ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=ئازادیی_ئەنجوومەن&oldid=730071»\nئەم پەڕەیە دواجار لە ١١:١٥ی ١٢ی تشرینی دووەمی ٢٠٢٠ نوێ کراوەتەوە.


پەیامی ناوەندی هاوکاریی حیزبەکانی کوردستانی ئێران بەبۆنەی ١٠ی خاکەلێوە\n11:58 - 10 خاکەلێوه 2720\nناوەندی هاوکاریی حیزبەکانی کوردستانی ئێران بەبۆنەی ١٠ی خاکەلێوە، ساڵوەگەڕی شەهیدکرانی پێشەوا قازی محەممەد و هاوڕێیانی، پەیامێکی بڵاو کردەوە.\nئازادیخوازان و نیشتمانپەروەرانی کورد!\n٧٣ ساڵ لەمەوپێش لە بەرەبەیانی ١٠ی خاکەلێوەی ١٣٢٦ی هەتاوی، پێشەوا قازی محەممەد، ڕێبەری حیزبی دێموکراتی کوردستان و سەرۆک کۆمار و دامەزرێنەری کۆماری کوردستان، یەکەمین کیانی سیاسیی مۆدێڕنی کورد، وێڕای ژنراڵ محەممەد حوسێن خانی سەیفی قازی، وەزیری بەرگریی کۆمار و ئەبولقاسمی سەدری قازی، نوێنەری خەڵکی مەهاباد لە پارلمانی ئێران لە مەیدانی چوارچرای شاری مەهاباد، لەلایەن جەللادانی ڕێژیمی پەهلەوییەوە لەسێدارە درا و درێژەی ڕێگای بۆ گەیشتن بە ئامانجە بەرزەکانی کۆماری کوردستانی بە ڕۆڵەکانی نەتەوەکەی سپارد.\nبڕیاری لەسێدارەدانی پێشەوا قازی محەممەد پێشتر و لە ئەنجامی دادگاییکردنێکی نادادپەروەرانە لەلایەن دادگای سەربازیی ڕێژیمی دیکتاتۆریی پەهلەوییەوە لە ٣ی ڕێبەندانی ١٣٢٥ی هەتاویدا دەرکرابوو.\nپێشەوا قازی محەممەد وەکوو ڕێبەرێکی مێژووساز و کەسایەتییەکی باوەڕمەند بە ئامانجی پیرۆزی ڕزگاریی نەتەوەیی ڕۆڵێکی گرینگی لە داڕشتنی بناغەکانی شوناسی نەتەوەیی مودێڕن و کاناڵیزەکردنی هەستی نیشتمانپەروەریی خەڵکی کوردستان بۆ گەیشتن بە ئامانجی پێکهێنانی کیانێکی سەربەخۆی کوردی هەبوو.\nلە قۆناغی هەستیاری کۆتاییەکانی شەڕی جیهانیی دووەمدا کە بە هاتنی هێزەکانی هاوپەیمانان بۆ باشوور و باکووری ئێران، بۆشاییەکی هێز و بەستێنێکی بیری نەتەوەخوازی لە ناوچەی موکریان پێک هاتبوو، ڕێکخستن و یەکخستنی چین و توێژە جۆراوجۆرەکانی کۆمەڵگای کوردستان و پێکهێنانی تەبایی و هاوخەباتی لەگەڵ نەتەوەکانی دراوسێی کورد بۆ دەستەبەرکردنی ئامانجی ڕزگاریی نەتەوایەتی، پێویستی و ئەرکێکی مێژوویی بوو کە قازی محەممەد وەکوو کەسایەتییەکی لێهاتوو و ڕێبەرێکی دەروەست و خاوەن پێگە و نفووزی کۆمەڵایەتی توانیی بە سەرکەوتوویی ئەو ئەرکە ڕاپەڕێنێت.\nڕۆڵی ئەو لە ڕێبەریکردنی کۆمار و هەوڵدان بۆ وەسەریەکخستنی شانازی و دەسکەوتی زیاتر بۆ نەتەوەکەی و هەروەها پابەندبوونی بەو بەڵێنییانەی کە لە کاتی سوێندخواردنی سەرکۆماریدا بە گەل و نیشتمانەکەی دابوون، قازی محەممەدی لە مێژووی کورددا کردووەتە ئەستێرەیەکی پڕشنگدار کە هەموو شۆڕشەکانی دوای ئەو لە هەر چوار پارچەی کوردستاندا ئیلهامیان لێ وەرگرتووە.\nبەرگریی قارەمانانەی پێشەوا لە مافە ڕەواکانی نەتەوەکەی لە کاتی دادگاییکردنیدا یەکێک لە درەوشاوەترین لاپەڕەکانی مێژووی خەباتی هاوچەرخی کوردە، بە جۆرێک کە دەرفەتی دیفاعیاتی خۆی دەکاتە دۆکۆمێنتێکی فەرمی و مانیفێستێکی شۆڕشگێڕانە بۆ داکۆکی لە مافە ڕەواکانی نەتەوەکەی و سەلماندنی ڕەوایی ئامانجەکانی کۆمار. هەر بۆیەشە کە بەپێی دانپێدانانی یەکێک لە ئەفسەرانی باڵای ڕیژیمی پەهلەوی، ئەوە قازی محەممەد بوو کە دەسەڵاتی داگیرکەری دادگایی دەکرد.\nپێشەوا لە تەنگانەی دادگای سەربازیدا تەنانەت یەک هەنگاویش لە باوەڕی نەتەوەیی خۆی پاشگەز نابێتەوە و کاتێک کە بەشداریی کوردی پارچەکانی دیکەی کوردستان لە کۆماردا وەکوو یەکێک لە تۆمەتە ڕیزکراوەکانی بۆی دەخوێنرێتەوە، ڕاشکاوانە دەڵێت کە ئەوان لێرە بێگانە نەبوونە و کوردستان خاکی هەموو کوردێکە. کاتێک کە دادوەر پرسیاری لێ دەکات، بەڵێن دەدەی هەموو قسەکانت بۆ دادگا ڕاست بووبێت؟ وەڵامی قازی محەممەد ئەوەیە کە: ئەگەر لە دێڕێکی دیفاعیاتمدا جۆرێک قسەم کردبێت کە ئێوە پێتان خۆشە، بزانن لەوێدا ڕاستم نەوتووە". ئەو شێوە دەربڕینە بوێرانەیە و شکۆی ئازایەتیی پێشەوا لە بەردەم سێدارەدا ڕێنوێن و سەرمەشقێکی هەتایی بۆ ڕۆڵەکانی نەتەوەکەی و بگرە بۆ هەموو مرۆڤێکی شۆڕشگێڕ و خاوەن هەڵوێست لە هەموو شوێن و سەردەمێکدایە. پێشەوا لە ژیانی سیاسیی خۆیدا هەمیشە جێی متمانە و باوەڕی هەموو چین و توێژ و پێکهاتەکانی کۆمەڵگا بوو و خۆی بە پاراستنی مافەکانیان و ڕێزگرتن لە تۆلێرانس و پێکەوەژیانی ئاشتییانەی نێوانیان پابەند دەزانی، هەر بۆیە دواتریش لە وەسیەتنامەکەیدا بە شێوەیەکی تایبەت پێداگریی لەسەر یەکڕیزیی گەلی کورد و وەلانانی ناکۆکییەکانی نێوان تاکەکان و پێکهاتەکانی کۆمەڵگای کوردستان کردووەتەوە و یەکڕیزی و یەکهەڵوێستیی بە کلیلی سەرکەوتن و گەیشتن بە ئامانجە ڕەواکانی نەتەوەی کورد زانیوە.\nلەسێدارەدانی ئەو ڕێبەرە مەزنەی مێژووی کورد، هەوڵێکی نەزۆکی فاشیزمی داگیرکەری زاڵ بەسەر وڵاتەکەماندا بۆ بە چۆکداهێنانی بزووتنەوەی ڕەوای کورد و سڕینەوەی وانەی خۆڕاگری و شۆڕش لە بیری نەتەوەکەی بوو، بەڵام نەک هەر ئەو هەوڵە سەری نەگرت، بەڵکوو وەک پێشەوا لە بێدادگای پەهلەویدا ئاماژەی پێ کردبوو، لە هەر دڵۆپێکی خوێنی ئەو هەزاران قازی محەممەد سەریان هەڵدا و بە درێژایی زیاتر لە حەوت دەیەی ڕابردوو وانەکانی ئەو هەوێنی شوناسخوازی و گیانبازی و خەباتی تێکۆشەرانی کورد لە هەر چوار پارچەی کوردستان و لە هەموو لایەنە سیاسییە خەباتگێڕەکانی بزووتنەوەی کورددا بوونە و خەونی لەنێوچوونی کورد و کوردستانییان لە داگیرکەرانیان تێک داوە. لە ٧٣هەمین ساڵوەگەڕی شەهیدکرانی ئەو ڕێبەرە مەزنەدا ناوەندی هاوکاریی حیزبەکانی کوردستانی ئێران وێڕای پێداگری لەسەر یەکڕیزی و هاوخەباتی لە پێناوی وەدیهێنانی ئامانجەکانی پێشەوا و هەموو شەهیدانی ڕێگای ڕزگاری و ئازادی و دادپەروەریدا، سڵاو دەنێرێت بۆ گیانی پاکی هەموو خەباتگێڕانی شەهیدی نیشتمان و خۆی بە درێژەدەری ڕێگا و ڕێبازیان دەزانێت.


زەیتی عەفرین دەدزرێت و هەناردەى تورکیا دەکرێت - SAHAR KURDISH (Sorani)\nزەیتی عەفرین دەدزرێت و هەناردەى تورکیا دەکرێت\nکانونی یه‌که‌م 12, 2019 17:53 Asia/Tehran\nجێگری سەرۆکی جەهەپە ووتی : زەیتی عەفرین دەدزرێت و هەناردەى تورکیا دەکرێت.\nجارێکی دیکە (زەیتی عەفرین) دەبێتە رۆژەڤی پەرلەمانی تورکیا. دەسەڵاتدارانی ئەو وڵاتە بۆ یەکەمجار دان بەوەدا دەنێن کە بازرگانیی نایاسایی بە زەیتی عەفرینەوە کراوە. پەرلەمانتارانی جەهەپە و هەدەپە دەڵێن: "داهاتی بە قاچاخ بردنى زەیت دیار نییە" و "بە لۆژیکی (غەنیمەت) بازرگانی بە زەیتەوە دەکرێت".\nئوناڵ چەڤیکئۆز، پەرلەمانتار و جێگری سەرۆکی (جەهەپە) لە پەیوەندییەکی تەلەفۆنیدا بە (رووداو)ی گوت: "کۆمپانیای هاوپیشەیی بۆ متمانەپێکراوانی کشتوکاڵی ئاگادارە کە لە هەرێمی عەفرینەوە زەیت هاوردەی تورکیا کراوە. زانیاری هەیە کە ئەم زەیتەی هاوردەکراوە بە 41 کۆمپانیای بازرگانی فرۆشراوە. بەبیانووی (نهێنیی بازرگانی) نرخی کڕین و فرۆشتنی زەیتەکە ئاشکرا ناکەن.\nتولای حەمیدئۆغڵو، ژنە پەرلەمانتاری هەدەپە و ئەندامی لیژنەی بودجە لە پەرلەمانی تورکیاش، دانپێدانانی بەرپرسانی تورک پەیوەست بە بازرگانیکردن بە زەیت و زەیتوونی عەفرین وەکو "غەنیمەتی شەڕ" ناودەبات.\nتولاى گوتی: "باس لە هێنانی 52 هەزار تۆن زەیت دەکرێت کە دەکاتە نزیکی 250 هەزار تۆن زەیتوون. بەڵام تا ئێستا ژمارەیەکی وردمان لەبەردەست نییە. دەسەڵات تەنیا چەند رۆژێکە هێنانی زەیت و زەیتوونی قەبوڵ کردووە.\nعەبدولسەمەد ئوجامان، سەرۆکی ژووری کشتوکاڵی ئامەدیش گوتی: "ئەو کەسانەی لە عەفرین دەستیان بەسەر ماڵی کورددا گرتووە، بۆ بازرگانیکردن بە زەیت و زەیتوونی عەفرین لەگەڵ وەزارەتى دەرەوەى تورکیا رێککەوتوون. باس لە هێنانی 30 هەزار تۆن زەیتوون دەکرێت".\nبەپێى ئامارە نافەرمییەکان زیاتر لە 20 ملیۆن دار زەیتوون لە عەفرین هەن. تاوەکو داگیرکردنى ئەو شارۆچکەیە لە سەرەتاى ساڵى 2018، بەرهەمهێنانی زەیت و دروستکردنى سابوون لە پاشماوەى زەیتوونى هاڕدراو، داهاتی سەرەکی دانیشتووانەکەی بووە. زۆربەی زەیتوونی عەفرین لە جۆری (زەیتیە) کە لەڕووی پێکهاتەوە بە یەکێک لە باشترین جۆرەکانى زەیت دادەنرێ.\nدوای داگیرکردنی عەفرین لەلایەن تورکیا و چەکدارانى ئەوەی پێیدەگوترێ "سوپاى نیشتمانیی سووریا" کە تورکیا پشتگیرییان دەکات، بە قاچاخبردنی زەیتی عەفرین بۆ تورکیا بووە رۆژەڤی میدیای جیهانی و تورکی.\nلە 16ى کانوونی یەکەمی 2018 دا پێگەی ئەلمۆنیتۆر لە راپۆرتێکیدا بڵاویکردەوە کە دزینی زەیت و زەیتوون لە دوای داگیرکردنی عەفرین زیانی 100 ملیۆن دۆلاری بە ناوچەکە گەیاندووە.\nسەرەڕای راپۆرتی میدیاکان، بەرپەرسانی تورک هەموو جارێک نکۆڵییان لەو زانیارییانە کردووە تا کۆبوونەوەی لیژنەی بودجە لە پەرلەمانی تورکیا لە رۆژی 19ى تشرینی دووەمی 2019. لە گفتوگۆکانى لێژنەکەدا بۆ یەکەمجار بەرپرسانی تورکیا دانیان بەوەدا نا کە لە رێگای چەکدارانی سوپای نیشتمانیی سووریاوە زەیتی عەفرین رەوانەی تورکیا کراوە.\nبەر لە داگیرکردنی عەفرین 300 کارگەی بەرهەمهێنانی زەیت لە عەفرین هەبوون، بەڵام دواتر بەشێک لە کارگەکان تاڵانکران و ئێستا تەنیا 150 کارگە کاردەکەن.


ـ ئایا مۆدێنیزم، وەک سیستەم و دیاردە، خۆی دزێو و زاڵمە، بەو یاسا و ڕێسایانەی هەیەتی و پێڕەوی لێ دەکات، بەرامبەر بە دۆخێکی وەک کورد بە نموونە؟ یاخود ئەوە نەزانی و لێنەهاتوویی ئەو نووسەر و ڕۆشنبیرانەی کوردە، کە ئیمانی تەواویان بە مۆدێرنیزمە هێناوە و تەنیا لەم کڵاورۆژنەیەوە سەیری دۆزە نەتەوەییەکەیان دەکەن و کوێرانە و ناشییانە، لاسایی و گوێڕایەڵی فەرمانەکانی مۆدێرنە دەکەن؟ چونکە ئێوە دەڵێن کورد کێشەی لەگەڵ دەوڵەتەکانی داگیرکەراندا نییە، هێندەی شەڕێتی لەگەڵ سیستەمەکەی کە مۆدێرنە دایمەزراندووە.\nد. عرفان مستەفا: بۆ وه‌ڵامی ئه‌م پرسیاره ده‌بێت هه‌ر له‌سه‌رتاوه جیاكاریه‌ك بكرێت له نێوان ئه‌و چه‌مكانه‌دا كه له‌و شه‌ی (مۆدێرن- (modernوه رۆنراون، واته (مۆدیرنیتێ-modernhty ) و (مۆدێنایزیشن-modernization ) و (مۆدێرنیزم- modernism) دوای ئه‌وه ده‌توانین ئه‌وه روونبكه‌ینه‌وه مه‌به‌ستی ئه‌و رۆشنبیرانه له مۆدێرنه یان نوێخوازی چییه؟ ئایا مه‌به‌ستی ئه‌وان له‌م وشه‌یه مۆدیرنیزمه یان مۆدێنیتێیه یان مۆدێرنایزه‌یشنه.\nوشه‌ی (مۆدێرن- (modernی ئینگلیزی له وشه‌ی (مۆدوس- modus) ی لاتینییه‌وه هاتووه به مانای پێوه‌ر یان نه‌ریت، وشه‌یه‌كه ته‌واو پێچه‌وانه‌ی ئه‌وه ده‌گه‌ینێ له سه‌رده‌می نوێدا وشه‌ی مۆدێرنی بۆ به‌كارده‌هێنرێت كه مانای دژبوون به نه‌ریت و پێوه‌ره كۆنه‌كانه‌كان ده‌گه‌ینێ كه له مێژووییه‌كی دوورو درێژدا له دووپابوونه‌وه نه‌كه‌ووتوون.\nبه‌ڵام وشه‌ی مۆدێرن له‌لایه‌كه‌وه هه‌رمانای نه‌ریت و پێوه‌رێك ده‌گه‌یێنێ كه له به‌ر‌امبه‌ر ئه‌و نه‌ریت و پێوه‌ره‌دا وه‌ستاوه‌ته‌وه كه خۆی دووپات ده‌كاته‌وه، ئه‌وه‌ی جیای ده‌كاته‌وه له‌و نه‌ریت و پێوه‌ره كۆنه ئه‌وه‌یه رێگه به به‌سه‌رچوونی خۆی و هاتنی نه‌ریت و پێوه‌رێكی تر له دوای خۆی ده‌دات.\nواته نوێ به‌م مانایه ئه‌وه نییه كه جێگه‌ی كۆن بگرێته‌وه‌و دوای ئه‌وه كه كات به‌سه‌ریدا تێپه‌ڕی و كۆنبوو رێگری بكات له‌وه‌ی  نه‌ریت و پێوه‌رێكی نوێ هه‌ڵی وه‌شێته‌وه، به‌ڵكو ده‌بێت شیانه‌ی ئه‌وه‌ی له خۆیدا هه‌ڵگرتبێت كه نه‌ریتێكی ترو پێوه‌رێكی تر له دوای خۆی په‌یدا ببێت و له‌و دووپاتبوونه‌وه‌یه رزگاری بكات كه نه‌ریته كۆنه‌كه‌ی پێش خۆی كۆنیه‌تی خۆی پێ ده‌پاراست.\nواته ئه‌وه‌ی مۆدێرنه هه‌ر ئه‌وه نییه كه به‌پێی ئه‌و پێوه‌رو نه‌ریته نه‌هاتووه‌ته ئاراوه كه كۆنه و به‌پێی نه‌ریت وپێوه‌رێكی نوێ هاتووه‌ته ئاراوه، به‌ڵكو ئه‌وه‌شه كه له سه‌رده‌مێكدا ده‌رده‌كه‌وێت و دوای ئه‌وه خۆی دووپات ناكاته‌وه‌و رێگه ده‌دات نوێیه‌كی تر بێته ئاراوه‌و به‌كۆتایی هێنان به‌نوێكه‌ی پێش خۆیشی رێگه ده‌گرێت له‌وه‌ی ئه‌وه‌ی كه كۆنبووه درێژه به ژیانی خۆی بدات و بمێنێته‌وه. كه‌واته مۆدێرن ئه‌و نوێیه‌یه كه كۆتایی به كۆنێك هێناوه‌و به‌ر له‌وه‌ی خۆیشی كۆن ببێت له‌لایه‌ن نوێیه‌كی تره‌وه كۆتای پێ ده‌هێنرێت.\nئه‌م بنه‌مایه كه بنه‌مایه‌كه مرۆییه‌و له‌گه‌ڵ په‌یدابوونی مرۆڤدا بوونی هه‌یه، نه‌ك هه‌ر ئه‌وه ئه‌مه ئه‌و بنه‌مایه‌یه كه مرۆڤ له زینده‌وه‌ره‌كانی تر جیاده‌كاته‌وه. بنه‌مای گۆڕینی نه‌ریته مرۆییه‌كان بنه‌مایه‌كه ئۆنتۆلۆجییه‌و مرۆڤیه‌تی مرۆڤ له‌و بنه‌مایه‌دا په‌نهانه. ئه‌م بنه‌مایه هه‌ر له مرۆڤدا كاری خۆی ناكات له سروشتیشدا كاری خۆی ده‌كات. شێوه‌ی مرۆڤه‌كان شێوه‌یه‌كی دووپاتنه‌بوه‌وه‌وه‌یه‌و هه‌ر مرۆڤێك به‌شێوه‌یه‌ك هاتووه‌ته بوون كه شێوه‌یه‌كی ناوازه‌یه‌و جیاوازه له شێوه‌ی هه‌موو ئه‌و مرڤانه‌ی كه له‌سه‌رده‌مه‌كه‌ی خۆیدا هه‌ن و جیاوازه له شێوه‌ی هه‌موو ئه‌و مرۆڤانه‌ی كه له پێش خۆیدا هه‌ن و له دوای خۆیشه‌وه دێن. هه‌ر مرۆڤێك بۆ خۆی تابلۆیه‌كی سه‌ربه‌خۆیه.\nبۆیه گه‌ر مۆدێرنیتێ ئه‌و بنه‌مایه بێت له بوونی بایلۆجیانه‌ی مرۆڤدا رێگه بگرێت له‌وه‌ی له په‌یدابوونی هه‌ر مرۆڤێكدا شێوه‌ی مرۆڤێكی تر دووپات ببێته‌وه‌و وا بكات ئه‌و مرۆڤه‌ی دێته‌بوون شێوه‌كه‌ی دووپاتبوونه‌وه‌ی شێوه‌ی هیچ مرۆڤێكی پێش خۆی و دوای خۆیشی نه‌بێت، ئه‌وه ده‌توانین بڵێین مۆدێرنیتێ بنه‌مایه‌كه كه له بوونی سروشتیانه‌ی مرۆڤدا هه‌یه‌و رێگره له‌وه‌ی شێوه‌ی هیچ مرۆڤێك له مرۆڤه‌كان خۆی دووپاتبكاته‌وه‌و ئه‌و مرۆڤه‌ش كه دێته‌بوون له‌گه‌ڵ هاتنه‌بوونی خۆیدا شێوه‌یه‌كی نوێی له‌گه‌ڵ خۆیدا ده‌هێنێ كه شیانی دووپاتبوونه‌وه‌ی له په‌یدابوونی هیچ مرۆڤێكی تردا نییه.\nئه‌و بنه‌مایه‌ی كه له په‌یدابوونی سروشتیانه‌ی مرۆڤدا به‌بێ ویست و ئاگایی مرۆڤ و به شێوه‌یه‌كی جه‌بری كاری خۆی ده‌كات، به‌هه‌مان شێوه له په‌یدابوونی ئه‌و نه‌ریتانه‌شدا به شێوه‌یه‌كی ئیختیاری كاری خۆی ده‌كات كه مرۆڤ له ژیانی خۆیدا بۆ كردنی كارێك په‌یڕه‌وییان لێده‌كات. له‌وانه‌یه زمانی مرۆیی وه‌ك نه‌ریتی قسه‌كردنی مرۆڤ یه‌كێك بێت له باشترین نموونه‌كانی كاركردنی ئه‌و بنه‌مایه‌ی كه بنه‌مای داهێنانی شێوه‌كان و نه‌ریته‌كانه.\nله سه‌رتای په‌یدابوونی مرۆڤایه‌تیدا ده‌توانین گریمانه‌ی یه‌ك نه‌ریتی زمانی بكه‌ین كه مرۆڤایه‌تی له‌سه‌ره‌تای په‌یدابوونی خۆیدا دایهێناوه‌و قسه‌ی پێكردووه. گه‌ر ئه‌وه‌ش له‌به‌ر چاوبگرین له شوێنه جیاجیاكانی گۆی زه‌ویدا له سه‌رتادا چه‌ند مرۆڤێك په‌یدابوون، ئه‌وه ده‌توانین گریمانه‌ی ئه‌وه بكه‌ین له هه‌ر شوێنێك له‌و شوێنانه‌دا ئه‌و مرۆڤانه نه‌ریتێكی زمانیییان بۆ قسه‌كردنی خۆیان داهێناوه. به‌ڵام هه‌ریه‌ك له‌و گروپانه دوای تێپه‌ڕێنی كات و زۆربوونیان ئه‌و نه‌ریته زمانییه‌ی كه بۆ قسه‌كردن دایان هێناوه وه‌ك خۆی نه‌ماوه‌ته‌وه‌و له نه‌ریتێكی زمانییه‌وه بووه به چه‌ند نه‌ریتێكی زمانی جیاواز، تا وای لێهاتووه ئه‌و هه‌موو زمانه جیاوازه په‌یداببن كه مرۆڤایه‌تی له‌م سه‌رده‌مه‌دا وه‌ك نه‌ریتی قسه‌كردن به‌كاریان ده‌هێنێ و هه‌ریه‌كه‌شیان نمووونه‌یه‌كه له داهێنانی نه‌ریتێكی زمانی نوێ.\nبه‌ڵام گه‌ر ئه‌و نه‌ریته ده‌نگییه وه‌رگرین كه له زینده‌وه‌ره‌كانی تردا هه‌یه ئه‌وه ده‌بینین وه‌ك نه‌ریتی زمانیی مرۆڤ ئه‌و بنه‌مای نه‌ریتداهێنانه له پشتییه‌وه نییه تا به دڕێژایی ئه‌و مێژووه‌ی كه ئه‌و جۆره له زینده‌وه‌ر تیادا ژیاوه نه‌ریتی ده‌نگی جۆراجۆر دابهێنێ. بۆ نموونه چۆله‌كه‌كان له‌وه‌ته‌ی هه‌ن هه‌ر به‌هه‌مان نه‌ریت ده‌جریوێنن.\nگه‌ر له دروستكردنی شوێنی ژیانی مرۆڤ له سه‌رده‌مه جیاجیاكاندا رامێنین، ئه‌وه ده‌بینن مرۆڤایه‌تی نه‌ریتی جیاجیای بۆ بیناسازی داهێناوه‌و له هه‌ر سه‌رده‌مێكدا و له‌ناو هه‌ر میلله‌تێكدا نه‌ریتێكی بیناسازی جیاواز ده‌بینن به‌ڵام چۆله‌كه‌كان له‌وه‌ته‌ی هه‌ن هه‌ر به‌هه‌مان نه‌ریت هێلانه‌كانیان دروست ده‌كه‌نه‌وه.\nبنه‌مای داهێنانی نه‌ریت له مرۆڤدا كاری خۆی ده‌كات و هه‌ر له‌و بنه‌مایه‌وه ئه‌م هه‌موو نه‌ریته جۆراوجۆرانه له ژیانی مرۆڤایه‌تیدا هاتوونه‌ته ئاراوه.\nئه‌م بنه‌مایه له ناو مرۆڤایه‌تیدا تا ئێستاش هه‌ر كاری خۆی ده‌كات و نه‌ریتی نوێ داده‌هێنێ، ئیتر ئه‌و نه‌ریتانه نه‌ریتی قسه‌كردن بن یان نه‌ریتی بیركردنه‌وه بن یان نه‌ریتی خواناسی بن یان نه‌ریتی كۆمه‌ڵایه‌تی. بۆیه گه‌ر ئه‌وه‌ی ناونراوه مۆدێرنیتێ ئه‌و بنه‌مایه بێت، ئه‌وه بنه‌مایه‌كه هه‌ر له‌گه‌ڵ په‌یدابوونی مرۆڤدا هه‌یه و كاری خۆی ده‌كات و بنه‌مایه‌ك نییه كه پیشتر له‌ناو مرۆڤدا كاری نه‌كردبێت و مرۆڤی رۆژئاوایی ئه‌و بنه‌مایه‌ی له مرۆڤدا دۆزیبێته‌وه‌و چالاكی كردبێت.\nئه‌و بنه‌مایه له داهێنانی شێوه‌ی نوێ ئه‌و مرۆڤانه‌دا كه په‌یدا ده‌بن به‌بێ ویستی مرۆڤ كاری خۆی ده‌كات و هه‌میشه له كاردایه. به‌ڵام ئه‌و بنه‌مایه له داهێنانی نه‌ریتێك له نه‌ریته مرۆییه‌كانی ناو میلله‌تێك ئیتر نه‌ریته‌كه زمانی بێت یان هونه‌ری بێت یان ئاینی ..هتد خۆی به شێوه‌یه‌كی سروشتی كارا نییه‌و هه‌میشه له كاردا نییه، كارابوونی ئه‌و بنه‌مایه بۆ داهێنانی نه‌ریتێكی نوێ وابه‌سته‌یه به هوشیاربوونه‌وه‌ی مرۆڤ به‌خۆی و بیركردنه‌وه‌ی له بوونی خۆی ئه‌و نه‌ریتانه‌ی كه بۆ ژیان له ده‌ره‌وه‌ی خۆی وه‌ریگرتوون.\nمانه‌وه‌و دووپاتبوونه‌وه‌ی نه‌ریتێكی دیاریكراو به‌هۆی كارانه‌بوونی ئه‌و بنه‌ما نه‌ریتداهێنه‌وه‌یه كه له‌ناو ئه‌و میلله‌ته‌دا هه‌یه، هۆكاری كارانه‌بوونه‌كه‌شی ئه‌وه‌یه ئه‌و میلله‌ته یان ئه‌و خێڵه هوشیاریان به بوونی خۆیان نییه‌و نه‌كه‌وتوونه‌ته ناو بیركردنه‌وه له‌وه‌ی كه ئه‌وه‌ی له ژیانی خۆیاندا ده‌یكه‌ن چییه‌و بۆ ده‌یكه‌ن. ئه‌وان هه‌ر خه‌یاڵیان لای ئه‌وه‌یه چۆن بتوانن پێداویستیه‌كانی مانه‌وه‌یان دابین بكه‌ن.\nئه‌و مرۆڤانه‌ی كه ژیان ته‌نها له به‌ده‌ستهێنانی پێداویستییه سروشتی وبایلۆجیه‌كانی خۆیاندا ده‌بینن ژیانیان له ژیانی مرۆیی دوور ده‌كه‌وێته‌وه‌و له‌لایه‌كی تریشه‌وه له ژیانی زینده‌وه‌ره‌كانی تر نزیك ده‌كه‌وێته‌وه كه سروشت ناچاری كردوون به‌و نه‌ریته بژین كه بۆی داناون.\nئه‌و مرۆڤانه‌ی كه ژیانیان به‌و شێوه‌یه به‌سه‌ر ده‌به‌ن ئه‌و نه‌ریتانه‌ی له باوانه‌كانیانه‌وه بۆیان ماوه‌ته‌وه به نه‌گۆڕی ده‌مێننه‌وه‌و هیچ گۆڕانێك به خۆیانه‌وه نابینن. ئه‌و نه‌ریتانه ته‌نها نه‌وه به نه‌وه له‌پرۆسه‌یه‌كی كۆمه‌ڵایه‌تیدا وه‌ك خۆیان ده‌گوازرێنه‌وه‌و خاسیه‌تی ئه‌و نه‌ریته سروشتییه وه‌رده‌گرن كه نه‌ریتی زینده‌وه‌ره‌كانه.\nئه‌مه له‌و خێڵه سه‌رتاییانه‌دا كه له سه‌ده‌ی بیستدا دۆزراونه‌ته‌وه‌و ئه‌نترۆپۆلۆجسته‌كان لێكۆڵینه‌وه‌یان له باره‌وكردوون ده‌بینرێت. ئه‌و خێڵانه نه‌ریته‌كه‌یان وه‌ك نه‌ریتی سروشتیی زینده‌وه‌ره‌كان وه‌ك خۆی بۆ ساڵانێكی زۆر ماوه‌ته‌وه‌و هیچ گۆڕانێكی ئه‌وتۆی به خۆیه‌وه نه‌بینیووه. ئه‌مه‌ش به‌هۆی كارانه‌بوونی ئه‌و بنه‌مایه‌وه‌یه كه له مرۆڤدا نه‌ریته‌كان داده‌هێنێ.\nئه‌و خێڵانه‌ی له‌ودۆخه ده‌رده‌چن و هوشیاری به بوونی خۆیان په‌یدا ده‌كه‌ن و ده‌كه‌ونه بیركردنه‌وه، بنه‌مای نه‌ریتداهێنان له ناویاندا كارا ده‌بێت و نه‌ریتی نوێ له ژیانی خۆیاندا داده‌هێنن و نه‌ریته كۆنه‌كان جێ ده‌هێڵن. به‌ڵام ئه‌و خڵاینه‌ی كه ناكه‌ونه ناو هوشیاری به بوونی خۆیان و بیركردنه‌وه له‌وه‌ی كه ده‌یكه‌ن، ئه‌و بنه‌مایه له ناویاندا كارا نابێت و به‌هۆی ئه‌مه‌شه‌وه ئه‌و نه‌ریته‌ی كه له باوانه دێرینه‌كانیانه‌وه بۆیان ماوه‌ته‌وه هه‌ر وه‌ك خۆی په‌یڕه‌وی ده‌كه‌ن و هه‌تا مردنیان پێیه‌وه پابه‌ند ده‌بن.\nبەشی چوارەم: www.emrro.com/dimanelegeldirfan4.htm


ئاودێر لوقمان: کورد لەنێوان ئیسرائیل و فەلەستیندا. – WTARIKURD\nئاودێر لوقمان: کورد لەنێوان ئیسرائیل و فەلەستیندا.\nئەگەر بگەڕێینەوە بۆ مێژوو ئەوا دووجاری هەڵەی تر نابینەوەو سوود لەهەڵەکانی ڕابردوو وەردەگرین.\nشەڕی نێوان ئیسرائیل و فەلەستین هیچ پەیوەندیەکی بەئێمەی کوردەوە نییە. چونکە لەڕابردوودا بینیومانە کە ئیسرائیل چی خیانەتێکی لەمیلەتی کورد کردوە، دەزگای مۆسادی ئیسرائیلی سەرکردەیەکی گەورەی کورد عەبدوڵا ئۆجەلان یان گرت و ڕادەستی دەزگای میتی تورکیان کرد کە ئەمەش خیانەتێکی گەورەو پەڵەیەکی ڕەشە بەناوچاوانی ئیسرائیلەیەکانەوە بەرامبەر بەکوردەکان. وەلەساڵانی 1947 ئیسرائیلەیەکان و فەرەنسیەکان گەنجینە و گۆڕی هەندێک لەپاشا کوردەکانیان تاڵانکرد کەبەسەدان پارچەی مێژووی نەتەوەی کوردی تێدابوو مێژووی ئەوقەڵایان شێواند و قەڵاکەیان کاولکرد و دواتر خستیانە ملی خەڵکی گوندی زێوێ، کە نرخی ئەوگەنجینانە بە ملیۆنان دۆلار دەخەمڵێنران مێژووی ڕاستی ئەو قەڵایان شێواند، ئێرانیش بۆ شێواندنی مێژووی زێڕینی کورد ئەوقەڵای فرۆشتبوو بەوان.\nوە فەلەستینیەکان لەوکاتەی کە سەدام کوردی کۆمەڵ کوژ دەکرد و کوردی ئەنفال دەکرد ئەوان پشتگیریان لە سەدام دەکرد . وە لەم دواییانەش کەتورکیا هێرشی دەکردە سەر عەفرین و داگیری دەکرد فەلەستینیەکان دڵخۆشی خۆیان و پشتگیری خۆیان بۆ تورکیای داگیرکەر دەردەبڕی ئەمانە تەنها مشتێکە لەخەرمانێک لەسەر ئەم دوو وڵاتە بەرامبەر بەکورد.\nئێمەی میلەتی کورد کێشەی زۆر گەورەتر لەو کێشانەی ئەوانمان هەیە، ئەوان تەنها دوو وڵاتن کێشەیان هەیە، بەڵام ئێمە کێشەی خاک و کێشەی نەتەوەو کێشەی کلتور و کێشەی زمان و …. چەندین کێشەی ترمان لەگەل چوار وڵات هەیە، کە هەرچواریان کاردەکەن بۆ توانەوەی مێژوو کلتورو دابونەریتمان. پێویستە ئێمە باسی کێشەکانی خۆمان\nبکەین و کار بۆ چارەسەرکردنیان بکەین. ئەو دوو وڵاتە هەرکامیان باڵادەستربن لەسەر بنەمای بەرژەوەندی خۆیان لەگەڵ ئێمە دەجوڵێنەوە جا ئەگەر بەرژەوەندیان لە لەناوبردنی کوردیشدا بێت هیچ گرنگ نیە بەلایانەوە دەیکەن.


هاوشێوەی ڕاستی تەماشای شوێنەکانی جیهان بکە لە ڕێی مۆبایلەکەتەوە – تۆڕی میدیایی خەڵک\n2019/10/19 - 11:08 AM\nگووگڵ ماپس یەکێکە لە خزمەتگوزارییەکانی کۆمپانیای گووگڵ، لە ٨ی شووباتی ٢٠٠٥ خرایە بەردەست بەکارهێنەران.\nبەکارهێنەران دەتوانن بەبێ بوونی هەژماری گووگڵ سوودی لێ ببینن و سەیری گشت نەخشەی جیهان بکەن. بەکارهێنەرانی ئەم خزمەتگوزارییە زیاتر چینی گەشتیاران دەگرێتەوە بەهۆکاری ئەوەی لەو خزمەتگوزاییەدا زۆرینەی شوێنە گەشتیارییەکان وەک هوتێل و چێشتخانە و شوێنە جیهانییەکانی بەردەست کراوە.\nهەروەها بەکارهێنەرانی دەتوانن لەڕێگای کۆمپیوتەر یان تاتەبژمێر یان مۆبایلە هۆشمەندەکان سوودی لێببینن و بەکاری بهێنن و ئەوانەی خاوەن هەژماری گووگڵن دەتوانن شوێنەکان لەسەر نەخشە زۆر بکەن لەڕێی گووگڵ مەپ مەیکەرەوە، لە نەخشەی ویلایەتە یەکگرتووەکان و بەشێکیش لە ئەورووپا بۆ زۆرێ لە مۆبایلە هۆشمەندەکان و تاتەبژمێرەکان بەشێوازی سێ ڕەهەندی(سێ دووری) وەشان کراوە، جگە لەوەش بەکارهێنەران دەتوانن ڕاستەوخۆ سەیری هەندێ شوێن بکەن لە جیهان و دەتوانن سوود لە شێوازی بینینی سەتەلایتی ببینن.\nلەم بابەتەدا باس لەوەدەکەین چۆن بتوانیت لەڕێی مۆبایلەکەتەوە بەشوێنەکاندا بگەڕێیت هاوشێوەی ئەوەی خۆت لەوێ بیت.\nبڕۆ سەر ئەپی Google Maps و دواتر Settings بکەوە پاشان بڕۆ سەر Navigation Settings و دواتر وەرە خوارەوە بەشی Live View چالاک بکە.\nپاشان دەتوانیت بگەڕێیت بەدوای شوێنەکاندا و بەشێوازێکی ڕەهەندی تەماشای شوێنەکان و ناونیشانەکانی بکەیت تاوەکو زیاتر شارەزا بیت.\nتێبینی:لەوانەیە ئەم تایبەتمەندییە بەشێوازێکی بەرفراوان بۆ کوردستان بەردەست نەبێت، بەڵام بەپێی پێویستی دەتوانیت سوودی لێ ببینیت.\nچەند وێنەیەکی پارکی سەرچنار بە شێوازی ٣٦٠ پلەیی کرتە لێرە بکە.


📊 Babet 376,003 | Wêne 59,719 | Pertuk PDF 11,156 | Faylên peywendîdar 44,533 | 📼 Video 168 | 🗄 Çavkanî 15,090\n📕 سوڕێکی خامە بەدەوری (هاوڕێنامە) - وەڵامێک بۆ هاوڕێنامەی هاوڕێ باخەوان | 🏷 Pol: Pertûkxane | Zimanê babetî: 🏳 کوردیی ناوەڕاست | 👁🗨\n🔗 Xandinê Pertukê: سوڕێکی خامە بەدەوری (هاوڕێنامە) - وەڵامێک بۆ هاوڕێنامەی هاوڕێ باخەوان\n📥 2,813 cara hatiye dabezandin\n➕ Ev babete ji layê: (Hawrê Baxewan) li: Dec 9 2012 2:23PM hatiye tumarkirin\n✍ Ev babete bu dwîmahîk car ji layê: (Hawrê Baxewan)ve: Jan 26 2015 9:03PM hatiye rast vekirin\n👁 Ev babete 25,588 car hatiye dîtin\n📷 Fayla wêneyî 1.0.1 52 KB Dec 9 2012 2:23PM Hawrê Baxewan\n📕 Fayla PDF 1.0.1 2 MB 67 Dec 9 2012 2:23PM Hawrê Baxewan\n👫 هاوڕێ باخەوان | 🏷 Pol: Kesayetî | Zimanê babetî: 🏳 کوردیی ناوەڕاست | 👁🗨\n🏟 Partî: PASOK\n➕ Ev babete ji layê: (Hawrê Baxewan) li: Dec 9 2008 10:19AM hatiye tumarkirin\n✍ Ev babete bu dwîmahîk car ji layê: (Benaz Jola)ve: Oct 1 2019 12:03AM hatiye rast vekirin\n👁 Ev babete 4,678,108 car hatiye dîtin\n📷 Fayla wêneyî 1.0.4 36 KB Sep 14 2017 2:02PM Hawrê Baxewan\n📷 Fayla wêneyî 1.0.3 46 KB Sep 11 2017 10:17AM Hawrê Baxewan\n📷 Fayla wêneyî 1.0.2 120 KB Sep 11 2017 10:16AM Hawrê Baxewan\n📷 Fayla wêneyî 1.0.1 33 KB Jun 13 2017 4:22PM Hawrê Baxewan\n13 Deng 4 ⭐\n10. 👁 کورد و فەیسبووک\n11. 👁 کوردستان، وڵاتی بەیاننامە و راگەیەندراوەکان!\n12. 👁 کوردیپێدیا، سەربە پارتییە! یان یەکێتی؟ و بەپارەی کێ ئەمە دەکات و (عاید)ی کێیە!\n📖 هاوڕێ باخەوان - نووسەر و کادێری پێشووی پاسۆک: پاسۆک وەک هەموو حزبەکانی تری ئەوسا پەیوەندیی بە قەرارگای رەمەزانەوە هەبوو | 🏷 Pol: Kurtebas | Zimanê babetî: 🏳 کوردیی ناوەڕاست | 👁🗨\n➕ Ev babete ji layê: (Hawrê Baxewan) li: Sep 14 2018 4:09PM hatiye tumarkirin\n👁 Ev babete 4,199 car hatiye dîtin\n📷 Fayla wêneyî 1.0.1 45 KB Sep 14 2018 4:15PM Hawrê Baxewan


📕 بابا تاهیری دین و یار و یاری نادیار پەڕتووکخانە\n📅 کاتی تۆمارکردن Jun 12 2012 9:45PM\nهاشم عاسی کاکەیی [ زۆرتر... 👁] ✖ 📕 ✖ 0 0 ✔ 82% ✍ هـ.ب. 12-6-2012 21:45:47\n👫 بابا تاهیری هەمەدانی کەسایەتییەکان\n📅 کاتی تۆمارکردن Nov 18 2008 3:51PM\n👁 ئەم بابەتە 25,944 جار بینراوە\nبابا تاهیری عوریانی هەمەدانی، ناوی تاهیره. بابایان [ زۆرتر... 👁] ✖ ✖ 1 9 ✔ 92% ✍ هـ.ب. 18-11-2008 15:51:04\n📕 بابا تاهیری هەمەدانی مەشهوور بە عوریان پەڕتووکخانە\n👁 ئەم بابەتە 9,688 جار بینراوە\nبابا تاهری هەمەدانی [ زۆرتر... 👁] ✖ ✖ ✖ 0 0 ✖ 56% ✍ ب.ج. 10-6-2012 16:51:49\n📕 بابا تاهیری هەمەدانی؛ ژیان و بەرهەمی پەڕتووکخانە\n📅 کاتی تۆمارکردن Oct 1 2020 11:08PM\nوەرگێڕان و داڕشتنەوە و ئامادەکردنی: ئەحمەد تاقانە [ زۆرتر... 👁] ✖ 📕 ✖ 0 1 ✔ 99% ✍ هـ.ب. 1-10-2020 23:08:57\n📕 بەدواچوون و لێکۆڵینەوە دەربارەی بابا تاهیری هەمەدانی و چوارینەکانی پەڕتووکخانە\n👁 ئەم بابەتە 5,245 جار بینراوە\nنووسین و ئامادەکردنی: هەیاس مەحمود کاکەیی چاپی یە [ زۆرتر... 👁] 📕 ✖ 0 1 ✔ 99% ✍ هـ.ب. 31-3-2014 0:40:07\n📕 چوارینەکانی بابا تاهیری عوریان پەڕتووکخانە\n👁 ئەم بابەتە 11,148 جار بینراوە\nبابا تاهری هەمەدانی [ زۆرتر... 👁] ✖ ✖ 0 0 ✔ 66% ✍ هـ.ب. 10-6-2012 16:51:49\n📕 دیوانی بابا تاهیری عوریان پەڕتووکخانە\n👁 ئەم بابەتە 8,716 جار بینراوە\nبابا تاهری عوریانی [ زۆرتر... 👁] ✖ ✖ ✖ 0 0 ✖ 58% ✍ ب.ج. 10-6-2012 16:51:49\n📕 رەنگدانەوەی فەلسەفەی ئایینی یارسان لە چوارینەکانی بابا تاهیری لوڕدا پەڕتووکخانە\n📅 کاتی تۆمارکردن Aug 21 2013 12:11AM\n👁 ئەم بابەتە 9,078 جار بینراوە\nفەهمی کاکەیی [ زۆرتر... 👁] ✖ 📕 ✖ 0 0 ✔ 84% ✍ هـ.ب. 21-8-2013 0:11:05\n📕 گوتە کورتەکانی بابا تاهیری هەمەدانی پەڕتووکخانە\n👁 ئەم بابەتە 10,572 جار بینراوە\nو.د.ئیبراهیم ئەحمەد شوان هەولێر-2009 [ زۆرتر... 👁] ✖ ✖ ✖ 0 0 ✖ 56% ✍ ب.ج. 31-3-2014 0:40:07\n🔣 گۆڕی بابا تاهیری هەمەدانی هەمەجۆرە\n📅 کاتی تۆمارکردن Mar 9 2010 9:30PM\n👁 ئەم بابەتە 10,044 جار بینراوە\nهەمەدان [ زۆرتر... 👁] ✖ ✖ 0 1 ✔ 70% ✍ هـ.ب. 9-3-2010 21:30:56


كورد میدیا: ئارام حسێن\nوای بە چاك دەزانم، پێش ئەوەی بكەومە دووتوێی باسەكەوە، كورتەیەك لەژیانی ئەم كەسە داناو وریایە باس بكەم ئەوجا بچمە ناوەخنی باسەكەوە "ئێلی بانیستەر سۆن، لە (16 ئابی 1881) لە كنزنگتن لە دایكبووە، سۆن لە بنەماڵەیەك بووە كە پیاوەكانی بە دانایی و كەشخەو قۆزی بەناوبانگ بوون، ولیام سۆنی باوكی پیاوێكی زمانزان بووەو هەرزوو هێشتا تەمەنی سۆن نەبووە بە دوو ساڵ ئەو كۆچی دوایی دەكات، ئێلی سۆن ساڵی (1889) دەچێتە قوتابخانەی بیشۆپی لاتیمەرو ساڵی (1895) دەچێتە قوتابخانەی لاتیمەری باڵا.\nبەناوی خوازراوی "میرزا غوڵام حوسێن شیرازی" گەشتێكی دوورودرێژ بەناو میزۆپۆتامیاو كوردستاندا دەكات. سۆن پیاوێكی كورتەبنە، تۆكمەو سیما باریكەلەی چاو رەشی تیژبووە، لەساڵی (1922) لەسەر راسپاردەی پزیشكەكان دەنێردرێ بۆ بیزێرتە، بەڵام تا ئەو رادەیە نەخۆش دەبێ كە ئامۆژگاری دەكەن بۆ راوێژیی پسپۆڕی پسپۆڕ بگاتەوە لەندەن، بەڵام مەرگ رێگەی ناداو رۆژی (24ی شوباتی 1923) لەناو زەریادا كۆچی دوایی دەكات.."\nئەم پیاوە ژیرە، زۆر لێهاتووانە ئەو كارانەی بریتانیا خستبوویە ئەستۆی، بەزیادەوە جێبەجێیكردوون، بێ ئەوەی بیشارێتەوە باسی ئەو رۆژانەی كردووە كە لەژێر پەردەی ناسنامەو پۆشاك و زمانی كوردیدا، ناسنامە راستەقینەكەی خۆی شاردۆتەوە كە كەسێكی بریتانی بووە! وەكو خۆیشی دەڵێت:\n(بەشی زۆری مانەوەم لەكوردستاندا، لەسلێمانی بوو، بەڵام بەر لەوەی لەوێ جێگیربم، چووم بۆ هەڵەبجە كە عادیلە خانمی جافی لێ بوو، وەك ((میرزا))یەكی ئێرانی و بازرگانێك پەسەند كرام، تا ماوەی چوار هەفتە مامەوە، لەوكاتەدا توانیم ناسیاوی پەیدا بكەم لەگەڵ وەسمان پاشاو مەحمود پاشاو تایەر بەگ و مەجید بەگ كە لەبنەماڵەی فەرمانڕەوا بوون..)\nسۆن بەردەوام دەبێ لەسەر گێڕانەوەكانی و پێمان دەڵێ:\n(خەریك بوو وەك نووسەرێكی ئێرانی لەلای وەسمان پاشا بمێنمەوە، بەڵام كاتێ كت و پڕ كەسێك لەبیارەوە هات، كە خەڵكی شاری سنە بوو لە كوردستانی ئێرانەوە، هەر كە بینیم روانیم سەرنجێكی شەڕانی لێدام و بە ئاشكرا دژایەتیم دەبینی بەرامبەرم، بۆیە بە چاكمزانی ئەوێ بەجێبهێڵم، بڕیارمدا بچم بۆ هەورامان و مەریوان و پێنجوێن و هەندێ وردەواڵەم لەگەڵ خۆمدا برد بەناوی بازرگانیەوە كە هۆیەكی پەسەند بوو تا بە ناوچەكەدا بتوانم بگەڕێم، هەروەها بووم بەشەریك لەگەڵ كوردێكی موكریانی و زمانەكەی خۆی بەباشی فێر كردم.)\nئەحمەد خواجە-ش، كە باس دێنێتەسەر مێجەرسۆن، باسێكی پڕ لەسەیرمان بۆ دەگێڕێتەوەو دەڵێت:\n(رۆژێك مێجەر سۆن لە هەڵەبجەوە بەرەو سلێمانی دێتەوە، پیاوێكی فەرەنجی لەبەر بەناوی حەمە ئەمین، لەناو ئۆتۆمبیلەكەیدا قنج و قیت دانابوو، سوپاسیان ئەكرد كە گوایا ئینگلیزەكان كردەوەی پەسەندیان هەیەو ئەم لادێییە هەژارەی لەگەڵ خۆی سوار كردووە، كەچی راستەو راست دەیباتە بەردەمی داری سیاسەتەكەو پێی دەڵێ: حەمە ئەمین، پارەو كەرەو رۆنەكەم ئەدەیتەوە یان نا؟ حەمە ئەمین واقی وڕ دەمێنێ و پێی دەڵێ: تۆ ئەڵێی چی؟ تۆ حاكمیت كەرەو رۆنت بۆچییە؟\nمێجەریش بیریدەهێنێتەوە كە دە دوانزە ساڵ لەمەوبەر لەسەر ئاوی سەرای سوبحان ئاغا، رووتی كردۆتەوەو چی لەباخەڵیدابووە لێی سەندووە، دوو هیزە رۆن و كەرەشی پێبووە ئەویشی لێی سەندووەو تەنانەت ئازاریشیداوە، حەمە ئەمین-ش لەوەڵامدا پێیدەڵێت: بەڵێ راستە، داخەكەم ئەگەر ئەمزانی تۆ ئەم پیاوەی ئێستات لێ دەردەچێت، ئەم كوشتی. مێجەریش كۆتا قسە ئەوە دەبێت بۆی كە پارەكەی ناوێتەوە لەبەرئەوەی كەم بووە، بەڵام پارەی كەرەو رۆنەكەی لێ ئەوێتەوەو بەزۆر لێی ئەسێنێتەوە. حاجی ئاغای بەڕێوەبەری پۆلیس دەكات بەكوڵكیەوە، پاش ئازاردانی، پارەكەی لێ دەسێننەوە. بەڵام زۆر بەگران دەكەوێتەسەر حەمە ئەمین!\n* چەند سەرنجێك دەربارەی هۆزەكانی كوردستانی خواروو، نووسینی: مێجەر ئی. بی. سۆن، وەرگێڕانی لە ئینگلیزییەوە: نەجاتی عەبدوڵڵا.\n* چیم دی، ئەحمەد خواجە، بەرگی (1- 4) ئامادەكردنی: سدیق ساڵح.\n* سلێمانی ناوچەیەك لە كوردستان، نووسینی: مەیجەر سۆن، وەرگێڕانی لە ئینگلیزییەوە: مینە.